La tancada de CGT al servei Territorial de Salut de Tarragona aconsegueix acord per obrir #hemodinamica24h a tot Catalunya el 15 de febrer – CGTCatalunya\nInici > General > Notícies > La tancada de CGT al servei Territorial de Salut de Tarragona aconsegueix acord per obrir #hemodinamica24h a tot Catalunya el 15 de febrer\nAgraïr el suport de la societat a la tancada i la mobilització a Tarragona i arreu en la defensa la sanitat pública i recuperar uns servei bàsic, en aquesta lluita que portem des de CGT fa ja 3 anys denunciant , en favor de la societat com és la hemodinàmica per a milers de persones afectades per problemàtiques sanitàries cardíaques, que es podran beneficiar en els hospitals de referència arreu de Catalunya les 24 hores del dia.\nCRÒNICA DE LA REUNIÓ AMB MERCADÉ AL SERVEI TERRITORIAL\nDissabte, 17 de gener, van exigir una reunió amb el Delegat Territorial de Salut, Josep Mercadé i el Delegat del Govern a Tarragona Joaquin Nin, quan finalitzés la manifestació convocada pel Grup de Treball en Defensa de la Sanitat Pública de Tarragona, i que la reivindicació d’aquesta manifestació seria demanar l’HEMODINÀMICA 24H, DIMISSIÓ RESPONSABLES!, encapçalant la manifestació els pacients i familiars. Posteriorment a la lectura del manifest Conchi de Tera va fer una crida als manifestants, demanant que es solidaritzesin amb els companys que ocupavem els ST de Salut i pujessin a recolzar-los.\nEs van negar a fer la reunió i ens van instar a fer-la el dilluns.,obligats per la repercusio de les mobilitzacions\nEns van confirmar ahir a les 20:30 la reunió per avui a les 10:00h, en la que teníem d’estar presents fins a 4 persones en representació dels pacients, 2 persones del SP de Tarragona, 2 persones de la Secció Sindical de l’ Hospital Joan XXIII i 1 persona en representació del Grup de Treballl en Defensa de la Sanitat Pública de Tarragona (del qual formen part) i que han estat a la ocupació amb nosaltres.\nEl delegat del govern no ha assitit, segons Mercadé perquè no li havíem dit (van fer nota de premsa al respecte!).\nA la reunió hem entrat doncs, 1 pacient,, 2 persones del SP de Tarragona, 2 persones de la Secció Sindical de l’ Hospital Joan XXIII i 1 persona en representació del Grup de Treballl en Defensa de la Sanitat Pública de Tarragona.\nCal destacar que ells han incomplert les condicions pactades per la reunió,\n•\tDificultant-nos la entrada una altra vegada al ST, quan haviem acordat una permanencia de 15 persones permanenment, amb relleus a discrecció.\n•\tQue un altre pacient s’ha quedat a la porta i no l’han deixat entrar.\n•\tQue m’han deixat fora de lloc el telèfon, sense poder- me comunicar, ni fer xarxes socials.\n•\tEstàvem rodejats de Brimo tant a dins com a fora del recinte.\nQue estàvem presents sense el nostre conaixament, el Pere Montserrat, Gerent Territorial de l’ICS a Tarragona i Terres de l’ Ebre, i Jaume Grifoll i Llorenç, Compra de Serveis i Control de Gestió. Regió Sanitària Camp de Tarragona.\nDesprés de molta demagògia per la seva part, i reiterar-se en que l’anunci de l’obertura de l’Hemodinàmica Cardíaca el faria Boi el dia 29 de gener, quan vingués a Tarragona.\nLa denuncia i exigència feta per la pacient, ha estat ignorada amb excuses de malpagador!\nPer reconduir una reunió totalment esteril que no aportava res, hem plantejat dues preguntes concretes,\n1.\tData d’obertura? Ens diuen que serà el dia 15 de febrer.\n2.\tSi mentre no s’obre les 24h, accedien a la nostra demanda de que quan s’activi el Codi IAM al nostre territori, si s’obria la Unitat Hemodinàmica fora de l’horari habitual d 20:00h a 08:00h, per poder garantir l’assitencia adequada als pacients, sense tindre que fer trasllats que els hi deixen incapacitats de per vida i amb el risc de perdre la vida. Al que s’han negat rotudament.\nAixò és una barbaritat, ja que incompleixent totes les recomanacions del Codi IAM, i és deixa d’atendre un 58% dels infarts amb elevació del segment ST, pel que creíem que les conseqüències que puguin patir els pacients durant el trasllat seran responsabilitat del Josep Mercardé, Boí Ruiz i Artur Mas, pel que fem una crida a tots els pacients afectats perquè denunciïn, i els hi demanin responsabilitats penals. És una mida economicista, doncs han reconegut que es pot assumir fer-ho.\nDonem per finalitzada la reunió, recondant-els-hi que aquesta despesa en una menudencia, en comparació amb els alts càrrecs que Boí Ruiz a nomenat des de que es Conseller,(ho tenim documentat font DOGC).\nA la sortida de la reunió nostra, “MIRACULOSAMENT” el mòbil de Conchi de Tera (CGT Joan XXIII) ha tornar a la vida!.\nEn aquest moment, i no abans han deixar entrar als mitjans de comunicació, tenint-los retingut al la planta baixa, fins l’acabament de la nostra reunió. Moment que els han fet pujar i ens hem trobat tots al davant de la porta de la Gerència Territorial. per dirigi’ls a una altra sala, ja que la Sala de premsa era el nostre dormitori!!!!!\nLa premsa anavar a seguir al cap de premsa i els 15 companyes i companys, i la pacient que eren dins hem començat a insta’ls a DESOBEÏR, recondant que no els havíem deixat d’entrar abans.\nLa premsa els han ignorat, i l’anunci l’he fet jo, el cap de premsa del Josep Mercadé, s’ha emprenyat molt i els hi ha dit que si no entraven en aquell moment, després no demanessin declaracions, la premsa ha seguit amb nosaltres i l’han ignorat.\nTarragona, a 19 de gener de 2015\nAcord per acabar amb la tancada de cinc dies al Joan XXIII\nL’hemodinàmica de l’hospital funcionarà les 24 hores a partir de mitjans de febrer\nActivistes celebren l'acord | Foto: CGT\nEls activistes tancats durant cinc dies a la seu del Departament de Salut a Tarragona han posat aquest dilluns punt i final a l’acció de protesta per demanar que la unitat d’hemodinàmica de l’Hospital Joan XXIII de la ciutat funcioni les 24 hores del dia. Després d’una trobada amb el director territorial del departament, Josep Mercadé, s’ha arribat un acord perquè el conseller de Salut, Boi Ruiz, anunciï el proper dia 29 que la Unitat funcionarà sense interrupció desde mitjans de febrer.\nSegons explica el sindicat CGT, el Departament espera poder obrir també les unitats de Girona i de Lleida, però en qualsevol cas, si aquestes no estan apunt, la de Tarragona segur que començarà a funcionar les 24h desde la data fixada.\nLa CGT de Tarragona manté la seva voluntat d'ocupar els ST de Sanitat\nCGT Tarragona informa que les companyes i companys que segueixen ocupant a la Delegació Territorial de Salut de Tarragona, des de el dia 15 de gener seguim a la espera que es produeixi dilluns, a primera hora , la reunió que volíem mantindre avui, a l'acabament de la manifestació, amb el Delegat del Govern, Joaquin Nin I amb el Delegat Territorial de Salut de Tarragona, Josep Mercadé I en les que volem ser-hi present pacients i familiars, que han necessitat l'Atenció dela Unitat d'Hemodinamica Caríaca.\nL'ocupació dels Serveis Territorials de Salut a Tarragona continuarà fins assolir les nostres reivindicacions, que son,\nLa CGT amb el suport del Grup de Treball en Defensa de la Sanitat Pública Tarragonaa i la resta de colectius que que donen suport S'ha reafirmat en la seva voluntat de “mantenir l'ocupació pacífica per a exigir la data i garanties d'atenció als pacients que pateixin un infart agut i necessitin l'atenció a la Unitat d'Hemodinàmica”.\nTarragona, a 17 de gener de 2015\nUnes 2000 persones clamen per les 24 hores del servei d'hemodinàmica a Tarragona\nImportant desplegament ciutadà el que s'ha vist aquest dissabte a Tarragona per reclamar l'ampliació del servei d'hemodinàmica a l'Hospital Joan XXIII. Si a la concentració de divendres tots els partits menys CiU -al govern- i la CUP -que ha participat de la marxa d'avui- no aconseguien reunir més d'un centenar de persones, la manifestació «blanca i sense banderes» convocada pel Grup de Treball en defensa de la Sanitat Pública de Tarragona ha sumat uns dos milers d'assistents. Ja des de dos quarts de cinc la columna dels barris de Ponent enfilava des de la farmàcia del darrer mort, Enrique G., a Torreforta. Ha trigat a sortir perquè no arribava la pancarta inicial, però amb pas ferm s'han plantat a la carretera de València direcció el centre de la ciutat tallant primer un sentit de la via i després tots dos.\nEn total, per l'avinguda Roma hi arribaven unes 350 persones vingudes de Bonavista, la Floresta, Torreforta, Camp clar, l'Albada, Riu Clar, la Granja i molts altres. «La mort d'Enrique ens ha motivat», deia Antoni Peco, de la FAVT, abans de sortir, que durant el recorregut ha anat informant als veïns en què consisteix l'hemodinàmia. En aquest moment de la marxa, tot i ser menys, cridaven més que no pas a la segona part, un cop incorporats els del centre. «No somos ganado de mercaderia», deien, i també cridaven «amb la sanitat no s'hi juga».\nFONT: NACIODIGITAL CAMP TARRAGONA\nManifestació el 17 de gener a Tarragona per a exigir l’obertura d’hemodinàmica les 24h a l’Hospital Joan XXIII\nagenda, agenda_destacat, Retallades, Salut, Sanitat, Tarragona


Aula Blava : PENÚLTIM DIA DE LA SETMANA.\nAvui ha estat un altre dia molt intens i emocionant com el d'ahir. Avui la classe verda a primera hora hem tingut la visita del pare del Benjamin, ens ha ensenyat a fer "Completos", son uns entrepans típics Xilens .\nUn cop els hem acabat de preparar hem tingut el plaer de poder-los tastar, estaven bonísims. Ha estat una recepta molt ràpida i fàcil de fer que la podem fer a casa molt bé.\nAl mateix temps la classe blava hem rebut la visita de l'àvia i el germà de l'Aleix, els quals ens han fet un "Pastís de coco" , el qual hem menjat de postre al migidia i no ha quedat res al plat !!!! I després la Lali ens ha ensenyat amb el seu ajudant de cuina l'Eric, a fer el "Pastís de Galetes Maria". Aquest l'hem tastat per berenar a la classe abans de marxar cap a casa, per això alguns han surit amb uns bigotis suspitosos.\nHa estat tot un plaer gaudir de la seva companyia i ensenyar-nos a fer aquests pastissos tant senzills.\nI cap al migdia ens hem arreglat tots com veritables xinesos, ja que avui el dinar era en honor a xina i tothom havia de portar algun detall que hi fes referència. Mireu que guapos anavem tots.\nUn cop hem arribat al menjador estava tot molt ben decorat amb lletres xineses, un drac del sostres, fanalets.... I sorpresa !!!!!!!!!!!! no teniem coberts hem hagut d'intentar dinar amb palets xinesos. Ha estat tota una experiència.\nPer la tarda la classe verda hem realitzat un berenar amb la classe amiga , la classe blau cel. Mireu que bé ens ho hem pasat tots junts. Els hem donat a testar diferents receptes de les que hem fet aquests dies i ells també ens han convidat als menjars que havíen preparat ells. Al finalitzar el berenar els hem donat un regalet sorpresa, els hi hem fet un mòbil amb picarols i els noms de tots els nens. Els ha encantat i de ben segur que s'ho passaran molt bé amb el so tant dolç que fa.\nCom veieu avui tampoc hem parat ni un moment, hem gaudit i experimentat noves experiències. Demà us esperem a tots a les paradetes al pati on els vostres fills estaran venent un munt de coses maques i boniiiiiiisimes.\nmarc solano 22 d’abril de 2016, a les 9:35\nNois que “ GUAPUS “ que esteu amb aquest barret de Xines. Ahir vau poder menjar amb palillos Xinesos l’arros tres delicies i el rollito de primavera. I de postre us vau menjar un pastis de galeta i coco fet per la Iaia de l’Aleix . Quina enveja .\nLa setmana que ve tindreu que fer una mica de regim……\nI avui les paradetes. Aveure si ens sorpreneu amb els vostres treballs


Circ actual amb talent local i internacional, al Festival La Palanca aquest cap de setmana a Esparreguera – La Bústia\nCirc actual amb talent local i internacional, al Festival La Palanca aquest cap de setmana a Esparreguera\nPer Redacció / La Bústia 30 de setembre de 2021 a les 12:00 0 436 Visites\nEls espectacles es faran en diferents espais, teatres, places i a la Colònia Sedó i les entrades estan disponibles via online\nLa primera edició de La Palanca, el Festival de Circ Contemporani d’Esparreguera, arriba aquest cap de setmana. L’acte de presentació del festival s’ha celebrat aquest dimecres a la Sala de Plens de l’Ajuntament.\nTot i que ja s’han fet algunes activitats prèvies, ‘La Palanca’ arrenca oficialment aquest divendres a les 18h amb una taula rodona, i a les 20h a l’església de Santa Eulàlia amb l’espectacle inaugural ‘Respira.cions’, una creació inèdita de la ballarina esparreguerina Anna Rodríguez Escalé. Al llarg del cap de setmana hi ha programats sis espectacles, alguns amb sessió doble, a més d’altres activitats. En total, compta amb una participació d’una cinquantena de persones, entre artistes, tècnics i professionals del món cultural.\nEl preu de l’entrada general és de 8 o 6 euros en funció de l’espectacle i l’entrada reduïda de 5,60 o 4,20 euros. Els nens i nenes menors de 4 anys tenen entrada gratuïta. Les activitats i espectacles tenen control d’aforament i necessiten reserva prèvia. Les entrades es poden adquirir a través d’aquest enllaç.\nL’alcalde Eduard Rivas ha explicat que es tracta d’un festival “inèdit a casa nostra” i que vol ser “una primera petjada d’una programació cultural municipal amb una programació de valor afegit, única i amb simbologia municipal, característiques que es reuneixen perfectament en aquesta primera iniciativa”. Ha destacat “l’aposta pel talent local, tot i que és un festival internacional amb companyies de Catalunya i d’altres països, principalment de França”.\nRivas també ha ressaltat que “el festival es farà de forma descentralitzada en diferents espais, teatres, places i també a la Colònia Sedó”. En aquest sentit ha recordat el nom del festival, que ve de la històrica Palanca, el pont penjant que travessava el riu Llobregat entre Esparreguera i Olesa que va desaparèixer fa 50 anys amb la riuada. L’exposició que recorda aquest fet i les inundacions es pot visitar els dies 2 i 3 d’octubre al Museu de la Colònia Sedó i com a reivindicació municipal per recuperar la Colònia Sedó.\nEl regidor de Cultura, Juan Jurado, ha destacat que “el circ és una disciplina poc coneguda i té un dèficit” i el festival “s’ha concebut perquè pugui ser accessible a tothom amb preus populars i espectacles adreçats a diverses generacions”. També que “és una manera d’ajudar al teixit productiu i estar a prop de la ciutadania”. En referència al talent local ha dit que “tenim tants artistes que ens queden molts festivals per endavant”.\nLa directora artística del festival, la ballarina i creadora Laura Alcalà, ha remarcat l’aposta per l’espectador, a través d’un taller, i per una funció escolar. També “l’aposta de l’Ajuntament pel circ, una art escènica que comunica apel·lant al cos, al risc i a la confiança entre cossos, aspectes molt importants en els moments que vivim”.\nEl també director, l’artista i professor de circ esparreguerí Oriol Escursell, ha apuntat que “hem de perdre la por quan parlem de ‘contemporani’ i trencar barreres per atreure tots els públics” i que s’ha fet “una aposta per fer un recorregut per diferents espais del municipi per donar a conèixer el seu patrimoni arquitectònic”.\nDurant la presentació, l’alcalde, el regidor i els directors artístics s’han felicitat i s’han agraït per aquesta aposta cultural i han convidat a tothom a assistir-hi i gaudir dels espectacles de circ contemporani que s’han programat per aquest cap de setmana a Esparreguera.\nTambé s’ha fet públic el pressupost del festival, entre 42.000 i 43.000 euros, ha indicat el regidor de Cultura. Per aquesta primera edició es compta amb les subvencions de la Diputació i de la Generalitat. Amb el programa.cat es preveu cobrir fins al 50% del cost artístic (un 30% del total del festival) i amb les entrades, que per primera vegada estan regulades per una ordenança municipal, es podria cobrir fins a un 40% del seu cost depenent de l’aforament i l’assistència. El festival també té la col·laboració del Museu Nacional de la Ciència i la Tècnica de Catalunya i de l’Associació per la Defensa del Patrimoni de la Colònia Sedó i el seu Entorn.\nLa presentació s’ha retransmès per Facebook Live i es pot veure a través d’aquest enllaç.\nAquí es pot consultar la programació completa.\nEsparreguera estrena ‘La Palanca’, el primer Festival de Circ Contemporani.\nFotografies: Acte de presentació de ‘La Palanca’ a Esparreguera [La Bústia]


Informació sobre el Certificat d'Eficiència Energètica dels Edificis\nEl Certificat d’Eficiència Energètica serà exigible en els contractes de compravenda o arrendament celebrats a partir del 01/06/13 i per a edificis públics de més de 500 m2, segons estableix el RD 235/2013, pel qual s'aprova el procediment bàsic per a la certificació de l'eficiència energètica dels edificis.\nL'ICAEN (Institut Català d'Energia), és l'organisme encarregat de gestionar la certificació d'eficiència energètica d'edificis aCatalunyai posa a disposició el procediment de certificació d'eficiència energètica d'edificis, el qual entre d'altres coses, descriu qui pot subscriure el certificat d'eficiència energètica. Per tal de facilitar a la societat el procés de certificació, l'ICAEN ha creat un registre de tècnics als quals es pot sol·licitar aquest servei.\nSi necessiteu un enginyer que realitzi el certificat d'eficiència energètica del vostre edifici o habitatge podeu consultar el Registre de Certificadors d'Eficiència Energètica d'Edificis, del COETAPAC, clicant aquí.\nGràcies per confiar en el nostre col·lectiu.


Pactem Nord realitza un curs de vendes amb pràctiques per a desocupats\nInici Ajuntament Pactem Nord realitza un curs de vendes amb pràctiques per a desocupats\nLes 20 persones desocupades que conformen l'alumnat d'un curs d'atenció al client i vendes de Pactem Nord realitzaran pràctiques en diferents empreses col·laboradores de l'Horta Nord amb possibilitat real de contractació laboral. El curs s'inscriu en la línia de col·laboració de l'entitat amb el programa Incorpora de l'Obra Social la Caixa i es realitza amb la participació de l'Ajuntament d'Alboraya.\nLes pràctiques són un element fonamental en el desenvolupament formatiu i s'ajusten als requeriments formatius i no laborals, com va succeir en altres edicions passades del curs, assenyalen des de Pactem Nord. El curs planteja l'objectiu de formar l'alumnat i aconseguir ocupació en comerços especialitzats de diferents sectors.\nPactem Nord és l'entitat coordinadora del programa Incorpora a la Comunitat Valenciana, una iniciativa dedicada a la integració laboral d'aquells col·lectius de persones amb més dificultats a l'hora d'accedir a una ocupació.\nLes empreses col·laboradores que han acollit alumnat en pràctiques durant les tres edicions celebrades d'aquest curs evidencien bones pràctiques en material de responsabilitat social, apunten des de l'entitat. A més, disposen d'una font de reclutament i selecció de professionals desocupats que han adquirit coneixements sobre el món de les vendes i la logística amb aquesta acció formativa.\nEl perfil de l'alumnat que ha iniciat les pràctiques és divers, ja que s'inclou tant menors de 30 anys amb escassa formació com joves que busquen la seua primera ocupació, així com majors de 45 anys i persones amb algun tipus de discapacitat, enumeren des de Pactem Nord.\nTots ells van visitar dues empreses de l'Horta Nord, on es van oferir dos jornades de formació in situ. Els participants del taller van tindre ocasió d'aprendre sobre la recepció i gestió de productes, l'execució de comandes online, nous processos de venda, la importància del tracte al client i totes les fases de venda d'un producte, així com el funcionament d'un magatzem. Un jove que va realitzar el curs en una edició anterior va dur a terme l'explicació en una de les empreses, ja que actualment treballa en aqueixa companyia.\nInforma: Nicolás D’Opazo | Fotos: Pactem Nord\nespucol Compromís s'uneix al Partit Popular i Pavalur per a reprovar a l'alcaldessa de Puçol https://t.co/eGjFJ6fX3g\nSet 21 • reply • retweet • favorite\nespucol El divendres 21 de setembre, a les 10 hores, ple extraordinari amb un únic punt https://t.co/07Ywv0AndP


Costa i Padreny participen al seminari de l'OSCE sobre les conseqüències de la crisi - Altaveu el diari digital d'Andorra\nCosta i Padreny participen al seminari de l'OSCE sobre les conseqüències de la crisi\nL'organisme internacional analitza les implicacions econòmiques i de seguretat a causa de la Covid-19\n23/04/2020 (16:00 CET)\nPadreny i Costa en una anterior reunió de l'OSCE.\nLa delegació del Consell General a l’OSCE-PA ha participat al seminari telemàtic sobre les implicacions econòmiques i de seguretat generades per la pandèmia de la Covid-19. El seminari en línia ha aplegat prop de 100 participants de 53 països membres. Per part del Consell General hi ha participat el cap de la delegació, Ferran Costa (GPL) i el conseller general i membre de la delegació, Roger Padreny (GPS).\nEl seminari ha estat una plataforma pels responsables polítics de la regió de l'OSCE per compartir idees i lliçons apreses sobre temes que han anat des de la repercussió econòmica i social de la pandèmia fins a l'impacte previst de les contra-mesures dirigides a mitigar la crisi, així com el paper dels parlaments nacionals en un context d'emergència fins a la importància dels principis estratègics de prevenció i bon govern (per exemple, en el sector de la salut pública) per evitar futurs brots similars.\nLa sessió ha estat moderada pel Secretariat Internacional de l'OSCE, i ha estat inaugurada pel president de l'OSCE, George Tsereteli, i les intervencions introductòries de dos experts d'alt nivell: Giovanni Tria, exministre italià d’Economia i Finances i Jeffrey Schlagenhauf, secretari general adjunt de l’OCDE.\nEl debat ha permès fomentar l’intercanvi d’opinions i lliçons apreses entre els membres dels diferents parlaments participants. Segons les prediccions del Fons Monetari Internacional (FMI), el xoc per a l’economia mundial generada per l’esclat Covid-19 potser serà més greu que la crisi financera global del 2008. L'Organització per a la Cooperació i el Desenvolupament Econòmic (OCDE) estima que el bloqueig afectarà directament sectors que arriben fins a un terç del PIB de les principals economies. Segons l’OCDE, el sector turístic s’enfronta a una disminució de la producció de fins al 70% i moltes economies cauran en una recessió. Si bé les previsions econòmiques professionals canvien cada dia i les previsions d’aquest tipus segueixen sent molt volàtils, la majoria d’experts semblen estar d’acord amb l’expresident del Banc Central Europeu, Mario Draghi, a demanar accions immediates i dràstiques, ja que “el cost de la vacil·lació pot ser irreversible”.


Empat d'orgull del Santfeliuenc FC contra el Terrassa FC - Fet a Sant Feliu\nEmpat d'orgull del Santfeliuenc FC contra el Terrassa FC\nEls blanc-i-blaus van convèncer en un partit amb bona resposta de l'afició a les Grases\nDilluns, 3 de setembre de 2018 08:30h\nSANTFELIUENC FC1 (SANI BELLO, 11′) ….. TERRASSA FC 1 (BALBOA, 50′)\nEl Santfe ens va convèncer. A estones fins i tot ens va emocionar. El Santfeliuenc va assolir un empat de prestigi davant un reforçadíssim Terrassa. Sani Bello va avançar els blanc-i-blaus amb un gol de tenacitat. El Terrassa va empatar però el Santfe no es va descompondre i fins i tot en el tram final va coquetejar amb un segon gol que hauriat fer esclarar Les Grases. Magnífica resposta de l’afició i també notable representació egarenca.\nReclamàvem no tenir por. I certament el Santfeliuenc es va aplicar la lliçó de manera rotunda i sense miraments. I aviat, zas, zas, zas!!! Sani Bello va estar molt atent i tenaç per no perdre la cara a un defensa terrassenc i ficar una cama que va inaugurar el marcador. Passió a Les Grases. Val a dir que el Terrassa no va estar gaire afortuinat en una sortida defensiva molt defectuosa que va tallar Juanjo Prior per servir una pilota a l’espai de la que Sani va traure petroli. El Terrassa no s’imaginava un escenari advers tan aviat. Coro va prendre la responsabilitat ofensiva i en un parell de bones accions es va topar amb una resposta encara millor de Toni. El Terrassa ho provava però mai amb la convicció necessària per desfer la solidesa defensiva dels d’Andrés González. Descans per a l’esperança.\nA la represa el Terrassa va activar tots els dispositius i va reivindicar amb força el domini del joc i la possessió de la pilota. Els egarencs van trobar premi massa aviat. En una jugada d’estratègia a la sortida d’un servei de cantonada Guzman va assistir Balboa perquè amb subtilitat l’enviés a la xarxa. El Santfe va passar els pitjors moments. Fins i tot tres minuts més tard Yaya de cap va estar a punt de fer el segon. Tanmateix els d’Andrés González van saber adaptar-se al nou escenari amb maduresa, ordre i intel·ligència. I no és gens fàcil tenint present el moment prematur de la temporada l’enorme poder de l’equip rival. El Terrassa mai no va renunciar als tres punts però no va saber trobar espais per canalitzar amb comoditat tot el seu talent ofensiu. I fins i tot al tram final el partit es va anar tenyint suaument de blanc-i-blau. Tant i tant que vam coquetejar o somiar amb el 2 al casellar local. Tres grans ocasions fruit de tres grans accions col·lectuives van mig posar l’èxtasi a la graderia. Al 76′ en una accio que va néixer al mig del camp a través de Kevin Sánchez, que va passar per les botes del genial Josele i que va culminar el debutant Michael Owono en un xut creuat un pèl desviat; al 83′ va ser David Romo qui ho va provar en un xut ben intencionat: i al 87′ i de nou en una gran acció col·lectiva que va coronar Adri Recort en una remtada decidida que d’haver-hi entrat hauria provocat el col·lapse a Les Grases. Final amb empat just i una dolcíssima sensació al cor de l’afició. Tenim equip per complir els nostres somnis.\nSantfeliuenc FC: Toni Casamayor, Michael Owono, Jaume Duran, Adri García, Gerard Rovira, Juanjo Prior, Kevin Sánchez, David López (Romo, 76’), Sani Bello (Josele, 56’), Ferran Roca (Joserra, 68’) i Adri Recort.\n– Empat d’orgull i convenciment. Aquest és el camí per fer un gran Santfe en la sisena a Tercera.\n– El santfeliuenc va saber respondre amb maduresa al cop dur de l’empat. Per a un equip amb formació i amb alguns jugadors que encara han d’aprendre les formes de Tercera és una dada substantiva.\n– Gran treball col·lectiu i empat més que merescut.\n– Les Grases amb 700 espectadors. Una gran ovació. I també per a l’afició del Terrassa sempre fidel i amb ganes de Segona B.\n– El Terrassa disposa d’un arsenal immillorable per aspirar a tot, però a Les Grases no va ser millor que el Santfe.


Universitaris de Maputo i UPC milloraran la gestió de dades contra la violència de gènere - Arquitectura Sense Fronteres\nUn equip format per les estudiants Núria Gil, Núria Masclans i Mar Sisquellas i el docent Xavier Burgués de la Universitat Politècnica de Catalunya seran a Moçambic per cooperar amb la UP- Universidade Pedagogica de Maputo.\nJunts treballaran en el marc del projecte per millorar l’atenció a les dones que han patit violència de gènere, contribuint a millorar la gestió de la informació en els Centres d’Atenció Integral (CAI).\nGràcies al seu coneixement tècnic ens ajudaran a instal·lar els servidors de DHIS2 (District Health Information Software 2), una aplicació web de codi obert, a tres Centres d’Atenció Integral. Així, els tècnics dels CAI podran recollir dades, analitzar-les i actualitzar-les amb un doble objectiu: per una banda, que els Centres d’Atenció Integral puguin donar una resposta àgil i eficaç a les persones que han patit una situació de violència. I, per l’altra, que el Ministeri de Salut pugui comptar amb informació per elaborar una estratègia política contra la violència de gènere.\nAquest equip s’ocuparà de realitzar les millores necessàries abans de l’última prova pilot a tres Centres d’Atenció Integral. A partir d’aquesta prova pilot, el Ministeri decidirà si implementa aquest programa per sistematitzar les dades a escala estatal.\nAquest aplicatiu va ser desenvolupat per un equip de la UPC en el marc d’un projecte d’ASF que tenia com a objectiu millorar la xarxa sanitària de la província d’Inhambane. Us recomanem la lectura de la memòria del projecte Aplicación web para el inventario de estructuras sanitarias a Inhambane, Mozambique (DHIS2-hii) duta a terme per Blai Samitier Juncadella i dirigida pel professor Xavier Burgués, si voleu tenir més informació sobre com van desenvolupar aquest aplicatiu.\nL’equip actual, liderat per Burgués, té l’objectiu també durant la seva estada a Maputo de crear un equip d’investigació de DHIS2 per formar estudiants, ja que aquest aplicatiu de codi obert s’està implementant a varis ministeris com a sistema de gestió d’informació i cal que la Universitat formi a tècnics preparats per fer-lo servir.\nL’equip que viatja a terreny participa en el projecte “Scale-up del sistema de recollida de dades del Mecanisme Multisectorial d’Atenció Integral a víctimes de violència a 3 CAIs de Moçambic”, que desenvolupem amb Médicos del Mundo i la UPC. I el suport de l’Agència de Cooperació Catalana al Desenvolupament i l’Agència de Cooperació Espanyola al Desarrollo.\nCAIcodi obertDHIS2violència de gènere\nLa segunda semana del pasado mes de Febrero tuvo lugar en Inhambane unas formaciones eminentemente…


El nombre d'assalariats creix un 8,5% al Baix Vallès en el primer trimestre, respecte a l'any passat - somSantFost\nTambé incrementa la xifra d'autònoms i la de centres de cotització\nDilluns, 16 de maig de 2022 | 10:45h\nDurant el primer tram d'any s'observa una millora substancial dels tres components de l’estructura productiva (empreses, afiliacions en règim general i en règim autònom) al Baix Vallès. Aquest augment s'ha registrat al conjunt de comarques de la demarcació i Catalunya i, de fet, el Vallès Oriental mostra un dels creixements més importants.\nSegons dades de l'Observatori-Centre d'Estudis del Vallès Oriental, la població assalariada ha augmentat a la comarca en 8.276 persones (+7,1%). La població autònoma també ha mantingut la seva tendència a créixer; en concret, les dades indiquen un augment de 375 persones (+1,3%). Pel que fa al nombre d'empreses, les dades del primer trimestre de 2022 mostren la recuperació de les xifres, i es comptabilitzen 11.877 centres de cotització a la comarca, un +1,3% respecte al primer trimestre de l'any passat.\nPel que fa als municipis del Baix Vallès, manifesten la mateixa tendència creixent en els tres pilars de l'estructura productiva. Pel que fa al nombre d'assalariats, la subcomarca compta aquest primer trimestre amb 35.049 persones, la qual cosa representa un increment del 8,5% respecte al mateix període del 2021. També incrementa la xifra de persones autònomes. En aquest primer tram de l'any el Baix Vallès comptabilitza 6.971 autònoms, un 2,9% més que l'any anterior. Mentre que pel que fa als centres de cotització, la xifra és de 3.089, un 2,2% més que els registrats durant el primer trimestre del 2021.


La Taula del Tercer Sector reclama aixecar el 155, reactivar el Govern i prioritzar “l'agenda social” - Social.cat\nLa Taula del Tercer Sector reclama aixecar el 155, reactivar el Govern i prioritzar “l'agenda social”\nFa aquesta petició després de reunir-se amb el president del Parlament, Roger Torrent\nDivendres, 2 de març de 2018 | 17:00 h\nEl president de Parlament, Roger Torrent, amb la presidenta de la Taula del Tercer Sector, Francina Alsina, al despatx d'audiències de la cambra | Bernat Vilaró (ACN)\nUna delegació de la Junta Directiva de la Taula del Tercer Sector, encapçalada per la seva presidenta, Francina Alsina, s’ha reunit aquest divendres amb el president del Parlament de Catalunya, Roger Torrent, a qui li ha demanat prioritzar l’“agenda social”.\nAlsina li ha traslladat la voluntat de les entitats de seguir treballant per a l’enfortiment de la cohesió social a Catalunya i, concretament, per la defensa d’un model d’escola inclusiva. A més, la Taula ha manifestat a Torrent el compromís del Tercer Sector en contra de la judicialització de la política i l’alliberament dels presos.\nTot i el suport, però, la federació d'entitats ha insistit en la necessitat d’“investir d’urgència un president o una presidenta de la Generalitat, constituir el govern i aixecar tant l’aplicació del 155 com la intervenció econòmica de la Generalitat per tal de recuperar l’autogovern, l’impuls de l’acció executiva i legislativa i evitar nous retards en el pagament de subvencions i convenis”. “Necessitem posar fil a l’agulla a una nova legislatura per defensar els drets socials dels milers de persones en situació vulnerable del nostre país”, ha insistit.\nAixò permetria, segons les entitats, recuperar iniciatives legislatives “que han decaigut amb la finalització precipitada de la legislatura” en matèria de contractació pública, igualtat de tracte i no-discriminació, migracions, accés a l’habitatge social o en matèria de gestió de l’acolliment del col·lectiu de menors estrangers no acompanyats, entre altres propostes.\nParal·lelament, la Taula ha traslladat al president del Parlament la necessitat de “recuperar l’activitat legislativa de lleis ja aprovades com el desplegament del reglament de la Llei de la Renda Garantida de Ciutadania i creació de la Comissió de Seguiment d’aquesta prestació o bé el seguiment de la Resolució 17/XI sobre Emergència Social”.\nA banda de fer pressió, la Taula del Tercer Sector també ha proposat a Torrent que el Parlament celebri, de caràcter anual, un plenari monogràfic sobre la situació de la pobresa i l’exclusió social; que la comissió d’infància passi a ser una comissió legislativa -no com ara, que és d’estudi-; que augmentin les visites del President i resta de membres de la Mesa a les entitats socials per conèixer de més a prop la realitat amb la que treballen i la coorganització de la celebració institucional del Dia de la Pobresa.


Cursos i tallers d'idiomes - Català: repàs d'ortografia\nCatalà: repàs d’ortografia\nAquest curs ofereix un aprenentatge ortogràfic amb detall de la llengua catalana que abraça aquells errors més freqüents a l’hora de d’escriure. Partint de l’exposició de qüestions teòriques, l’aprenentatge es fonamenta en la resolució d’exercicis pràctics. Sense la pressió d’un examen immediat, les sessions es porten a terme amb el ritme que l’alumnat pot assumir.\nAquest curs correspon al nivell B1 de catatà, i està pensat per a persones que ja parlen la llengua però volen millorar el seu nivell escrit. No hi ha cap examen oficial ni s’entrega cap certificat que ho digui al final del taller.\nDiftogns i vocals\nA i E, O i U neutres\nÚs de la B i V\nLèxic i barbarismes en català\nLlicenciada en Filosofia i Lletres. Especialitat en Història Medieval. Cursos de Doctorat d’ Història i Històtia de l’Art. Nivell D de Català. Professora de Ciències Socials, Història de l’Art, Llengües i Literatures catalana i castellana.


+18 anys - Escola de música Valls municipal\n+18 Anys Classes i musica\nEn aquest programa s'hi inclouen de forma variada i diversa les persones adultes que volen apropar-se a la pràctica musical des de diferents interessos: per ampliar, per iniciar, per complementar... El programa s'adapta a la realitat de cada curs i es reorganitza cada any en funció de les necessitats dels seus membres.\nEn aquest programa s'hi inclouen de forma variada i diversa les persones adultes que volen apropar-se a la pràctica musical des de diferents interessos: per ampliar, per iniciar, per complementar... El programa s'adapta a la realitat de cada alumne i es reorganitza cada any en funció de les necessitats dels seus membres.\nL'objectiu d'aquest programa és afavorir l'estudi i la pràctica musical de persones que no han tingut l'oportunitat d'estudiar música anteriorment, i estimular la pràctica tant a nivell individual com de grup.\nConjunt instrumental amb tots els alumnes adults que hi vulguin participar. Fan una sessió setmanal de 45 minuts.


El DVB-T2 cada vegada més a prop, si vas a comprar un televisor l'aconsellable és que sigui compatib\nEl suport per a TDT2, un sistema que cada vegada està més prop d'arribar a les nostres llars.\nés un dels aspectes que sempre que em pregunten recomano mirar quan es va a comprar un televisor. Cal estar segur que el model que ens interessa i que desitgem adquirir compti amb el suport per a TDT2, un sistema que cada vegada està més prop d'arribar a les nostres llars.\nBé, i Espanya no, que ja sabem com ens les gastem amb aquest tipus d'assumptes. Primers va ser el TDT que va deixar tirats a molts usuaris que es van fer amb un aparell (en forma de tele o extern) quan no va poder accedir al contingut en HD. I ara toca el torn del TDT2 o DVB-T2, un sistema que promet tornar a donar quebraderos de cap si no comptem amb suport per al mateix en el nostre televisor.\nI és que en països com Itàlia (a Espanya no hi ha notícies) ja tenen fixat un termini per començar a implantar el TDT2 o DVB-T2. Es tracta de passar les actuals emissions de televisió digital terrestre a la nova TDT2 o DVB-T2 i per a això ja tenen un marge fixat. Un termini que s'inicia al març de 2018 i que arriba al 2022, data en la qual el desplegament ha d'estar conclòs.\nPerò què suposa l'adopció del TDT2 o DVB-T2? Per començar, abans de gens, pots comprovar si el televisor que tens a casa o el que et vols comprar és compatible (millor que així ho sigui) doncs en cas contrari o bé et compres un nou televisor o un decodificadorextern que sumar a la teva flamant tele.\nES TRACTA D'ALLIBERAR FREQÜÈNCIES EN EL SEGON DIVIDEND DIGITAL EN LA BANDA DE 700 MHZ EL MATEIX QUE ABANS VA PASSAR AMB LA DE 800 MHZ\nPerò tornant a l'explicació, el TDT2 o DVB-T2promet tornar a revolucionar el panorama com en el seu moment va passar amb el DVB-T1 o TDT . En aquest moment i gràcies a l'alliberament de la banda dels 700 MHz per a l'ús del 5G, trobarem que els models de televisor que no tinguin suport per al TDT2 no podran veure la TDT.\nA més amb el TDT2 o DVB-T2 donarem pas a l'ús de el codec HEVC H.265 en lloc de l'H.264 amb el que això suposa d'estalvi d'ample de banda. Una optimització del consum de xarxa que fa que la mateixa emissió ocupi la meitat d'espai i que per tant deixa el camí obert per a possibles emissions en UHD via TDT. Gràcies a aquest sistema es pot emetre en 4K, amb HDRHybrid Log Gamma, altes taxes de fotogrames per segon (60 o més fps) i so multicanal.\nPer tant i encara que a Espanya seguim a la cua en el que a TDT es refereix (no parlem de programació, que això mereix un article aparti en Spinof), si et vas a comprar un televisor més val que comprovis que és compatible amb el TDT2 o DVB-T2 si no vols portar-te una desagradable sorpresa.\nFont | Broadbandtvnews\nEn Xataka SmartHome | DVB-T2, el nou estàndard per a l'emissió de la TDT


Barbastre i Lleida negocien una sortida al litigi de les obres d'art ! directe!cat\nCultura Última actualització Diumenge, 24 d'octubre de 2010 05:00 h\nEl representant del Papa a l'Estat avisa que aquestes obres d'art són 'béns de tota la humanitat'\nEl representant de Benet XVI a l'estat espanyol, el nunci Renzo Fratini, ha explicat que les diòcesis de Barbastre-Monsó i Lleida estan en plenes negociacions per arribar a 'acords' i desencallar el litigi que mantenen per les obres d'art de la Franja de Ponent. Segons Fratini, l'Església espera que 'aviat' hi hagi una solució a aquest conflicte, respectant sempre el principi de la propietat. Tot i així, ha avisat que aquestes obres d'art són 'béns culturals que pertanyen a tota la humanitat'. El nunci ho ha explicat després d'inaugurar la nova seu del Bisbat de Sant Feliu de Llobregat, al Baix Llobregat.\nart franja, barbastre-monsó, litigi, lleida\nLes voluntats de resoldre el problema que mostra el nunci vaticà es veuran complementades pel propi Benet XVI en el sermó que farà el proper 7 de novembre en la ceremònia de consagració de la Sagrada Família com a basílica. Fratini considera també que la fe no és contrària a la cultura, alhora que ha recordat que Antoni Gaudí era 'un gran cristià' i que s'està en procés per beatificar-lo.


Venc un vehicle que és més que un cotxe\nL’estimo tant que em costa desprendre-me’n. I és que, el morenetu, fou fruit d’una necessitat vital de trescar camins rurals i apropar-me als cims altius d’un Pirineu farcit de màgia.\nEll fou el guia segur que em conduia entre boires i tempestes per camins inversemblants i rutes no aptes per a cotxes de roda llisa i poca alçada.\nAra, passats cinc anyets però, la vida me’n fa desprendre i em reca. Dues criatures l’han fet petit, essent com és cotxe per aventurers solitaris o parelles novelles.\nSegueix doncs les passes del vell pastures que encara es belluga en mans d’un bon nebot que se l’ha fet seu.\nSegueix les roderes del festiu festa que em portava a Begues entre badalls i cremades.\nSegueix el camí de l’enyorat vaporetti vehicle d’aprenentatge que va viure les mil-i-una nits d’un país fresc i jove, xalat i rebel, un xic begut i un molt sincer.\nI deixa pas al gran blauet, transport del futur, ordinador amb rodes, màquina parida per rodar tot lo món amb maleter farcit i familia riallera.\nEl morenetu, jove i joliu com el primer dia, cerca amo.\nAquí en tens les condicions.\nTant de bo que et faci peça\ni el sápigues gaudir tant\ncom jo l’he gaudit.\nAquesta entrada s'ha publicat en 10b. Calaix de sastre, General el 5 de gener de 2015 per Lluís Mauri Sellés\nNo, no. No me’n vaig de viatge, encara que sembli que porti hèlice, ni tampoc he posat cap granja ni res que s’hi assembli.\nPerò és que treballar en un servei d’ajut a gent amb idees i projectes de vida et fa aterrar en terrenys diversos i esperona la creativitat. Si més no, amb idees per apunts com aquest d’avui.\nUna granja helicícola és un d’aquells centres ramaders més curiosos que hom pot trobar sobretot en països on aquests animalons són menja preuada.\nI no només ho són per la seva carn, sinó també pels ous que dipositen i que, ments despertes, han convertit en un gustós caviar blanc. I, fins i tot, per la seva bava que es veu que rejoveneix d’allò més i que és un producte cosmètic de primer ordre.\nLes granges helicícoles, a diferència de la majoria d’explotacions ramaderes, no necessiten ni cledes ni parets, tan sols una frontera de cendres que mantingui el bestiar dins la llinda desitjada.\nL’helicicultura és una ciència en ella mateixa. Una ciència que, com l’apicultora, és a la ramaderia, el que la truficultura o la micocultura són a la agricultura.\nI no avanço més en un tema que, essent tan apassionant com deliciós, aixeca veritables disputes entre partidaris i detractors del consum d’aquestes bèsties.\nTan sols afegir que, aquestes disciplines demostren un nivell de sofisticació tan avançat com tradicional és el consum del producte que les esperona.\nHelicicultors, apicultors, truficultors i micocultors són veritables artesans de la natura. I és que la mandra d’exercir la lenta paciència de buscar, encara que sigui amb dolçor tropical, alimenta la veloç producció amb la que es perd el misteri de la recerca.\nAquesta entrada s'ha publicat en 10b. Calaix de sastre el 10 de març de 2014 per Lluís Mauri Sellés\nAquesta entrada s'ha publicat en 10b. Calaix de sastre el 3 de gener de 2014 per Lluís Mauri Sellés\nBones festes i millor entrada d?any… with a Let It Snow! cover\nSi no veus el vídeo, fes clic en aquest enllaç: http://youtu.be/sSanCAeXt3c\nAquesta entrada s'ha publicat en 10b. Calaix de sastre el 21 de desembre de 2013 per Lluís Mauri Sellés\nS’ha plantat la llavor de la CIM #elpuntavui #vilaweb #el9nou\nS’ha plantat la llavor de la Confederació Independentista de Mitjans, la CIM.\nAquesta setmana s’anunciava, i ahir començava a donar fruits, l’acord de continguts creuats entre dos vells coneguts: El Punt Avui i Vilaweb. Una suma de continguts que es belluga en paral•lel a la distribució del primer dels mitjans amb el bisetmenari El 9 nou i l’esportiu català de referència.\nPer algú que va escollir col•laborar de manera altruista i desinteresada amb un eclectic bloc a Vilaweb i que sent el 9 nou com a mitjà propi des de fa un bon grapat d’anys, els acords se li fan esperançadors i els veu com l’inici d’una confederació comunicativa que tot just s’enceta i que té molt territori per avançar.\nPer això sent la il•lusió de formar part d’un vaixell que avança ferm i que sap navegar en les mars d’un país amb espai comunicatiu propi i molta empenta per construir relat periodístic diferenciat.\nPersonalment, em sento cofoi de disposar d’un parell de blocs que, amb l’acord actual, es posicionen en dos espais comunicatius i en pugna pel lideratge en la premsa en català: Aquest que llegeixes, en l’entorn de la CIM, i el Des del núvol, amb amor en l’entorn del diari Ara, mitjà que acaba de fer tres anys sota el fort guiatge d’un hostalenc d’idees clares i que, no crec equivocar-me, s’hi m’ensumo que va iniciar llur carrera a l’altra mitja afectat.\nAquesta entrada s'ha publicat en 10b. Calaix de sastre el 2 de desembre de 2013 per Lluís Mauri Sellés\nEnguany, recollim fruits antics en aquest cementiri\nAvui és l’omnia sanctorum i això vol dir que ahir fou la castanyada i demà el dia de difunts, tres festivitats que, de fet, en són una i que em donen peu a recollir tots aquells escrits que, presentats en aquest bloc, en edicions anteriors, podríem considerar difunts al món digital.\n31 d’octubre de 2004: De castanyes i carbasses\nUna reflexió al voltant del cisma existent entre dues maneres de celebrar una diada precristiana.\n1 de novembre de 2005 – Si jo fos el pare del meu rebesavi\nRevisitem una possible castanyada al mas rural on vivia en Josep Mauri, avantpassat de qui escriu aquestes ratlles.\n1 de novembre de 2006 – La Marxa dels Menestrals\nUn episodi d’un possible relat a cavall de A Santa Companha i El viaje a niguna parte amb un toc de gran jornada castellera a Vilafranca.\n31 d’octubre de 2007 – Yabal Sulayr (6ª part: Sobre els núvols)\nUna de les etapes d’una incursió per terres màgiques i de llegenda on, per cert, apareixen castanyes.\n1 de novembre de 2008 – Bona nit d’ànimes\nUna petita sorpresa per a cinèfils.\n1 de novembre de 2008 – Destil·lant metzines d’amor\nÉs una peça sobre músiques i sentiments sorgits a la vora d’un llacuna equatorial.\n2 de novembre de 2009 – Tardor montsenyenca\nUn relat ben bonic, mal m’està dir-ho, d’una de les excursions més belles que hom pot fer aprofitant la festivitat de Tots Sants.\n1 de novembre de 2010 – Tot Sant(s)tuaris\nUna crònica comparada, si es vol, de dues excursions molt pròpies d’aquestes tardorals dates.\n31 d’octubre de 2011 – Pinzellades de #castanyada – Truc o tracte al #Montseny\nUna misteriosa visita al màgic indret que ens proveeix de castanyes pels nostres difunts.\n2 de novembre de 2011 – Primer relat a llaor dels difunts – Bones companyies\nUn relat d’una castanyada on només hi ha difunts propers, d’aquells que es troben a faltar i te’n recordes.\nI, com és de suposar, tan d’amor pels saborosos fruits de tardor, amb les castanyes com a icona, i amb difunts per companyia, no podia acabar d’altra manera que amb una goluda vigilia de castanyes que gairebé em fa difunt.\nAquesta entrada s'ha publicat en 10b. Calaix de sastre el 1 de novembre de 2013 per Lluís Mauri Sellés\nEstic cansat d’escriure i plego. Han estat set profitosos anys i mig de bloc, set anys de pensaments, reflexions, anàlisis i passejades que es clouen av’ui i que ja no es reprendran.\nEm fa pena deixar d’escriure, però cal saber plegar quan toca i crec que ha arribat l’hora d’acomiadar-me dels meus fidels i escadussers lectors. Suposo que vindran d’altres reptes. El què és segur és que serà ben lluny d’Internet. La web ja m’avorreix i trobo que ha deixat de tenir utilitat pràctica.\nEn resum: Gràcies per llegir-me i, si ens veiem pel carrer, dona’m ànims per als propers projectes que, si recupero forces, em pugui plantejar.\nAquesta entrada s'ha publicat en 10b. Calaix de sastre el 28 de desembre de 2011 per Lluís Mauri Sellés\nMolta merda & a happy new year!\nIn Portuguese, Catalan, French, Italian and Spanish-speaking countries, before each performance, director and actors gather on the stage, join hands and scream “Muita Merda!”/ “Molta merda” / “¡Mucha mierda!” / “Merde” / “Merda” (“A lot of shit!”). And here, in Catalonia, that take a real sense on Christmas Eve:\nAquesta entrada s'ha publicat en 10b. Calaix de sastre el 16 de desembre de 2011 per Lluís Mauri Sellés\nAdormit i adolorit, arribo a la feina, i m’assec en una taula que no ha canviat de fesomia. Engego l’ordinador i m’asalten, altius i impertinents, el nom i la paraula de pas. Hi poso la que el meu cap és capaç de recordar, però la cosa no es difumina i em quedo amb un pam de nas.\nPerò, ¿com volen que recordi la paraula de pas, després de gaudir de l’experiència i la vitalitat de la bona gent de l’Àfrica negra, de compartir boda-bodes, matatus, taxis, autobusos i guest-house amb ànimes senzilles i vitals, de patir amb les impertinències d’un policia que es creu que una bona tieta es vol vendre les nebodes a Escòcia, d’assaborir la pòlvora d’en Toca-sons – el bandoler de Taradell – i de respirar els aires de la vall de Gerber – allà on el Pirineu ofereix un dels seus espectacles més notables-?\nCom volen que la recordi, després de baixar de Taradell a Reus, de saber que l’avió és a la pista d’aterratge, però els passatgers no en surten. De veure com un cotxe de la Guàrdia Civil entra a la pista i, un cop obertes les portes de l’aeronau que ha arribat de Palma. viure la dolçor d’un retrobament adormit i d’un llarg trajecte de tornada a la ciutat dels prodigis.\nCertifico que Taradell, allà dalt, a la comarca d’Osona, és més a prop de Reus que no pas la ciutat comtal. Els mapes s’equivoquen! Ho certifico després de cercar una escletxa on encabir el cotxe. Si, ja sé que eren quarts de tres de la matinada. Ja sé que molta gent ha tornat de vacances aquest cap de setmana. Però és un cop baix, haver de girar com una baldufa pels carrers d’una ciutat, quan saps que tothom dorm i tu ets rodant sense sentit per uns carrers farcits de cotxes aparcats.\n¡Quina irònica bufetada de realitat augmentada, aquesta d’haver de deixar el vehicle estacionat en zona de càrrega i descàrrega! Quan el deixes ja saps que t’haurà de llevar, gairebé quan el son et tanqui a les parpelles. Ho saps, quan et fiques al llit. Ho saps quan els abraços i carícies solquen les pells de la parella retrobada. I encara ho saps més quan, abans de les vuit del matí, surts al carrer i plou. Plou i et mulles. Et mulles i arribes al cotxe. Arribes al cotxe i dones un parell de voltes per certificar que, avui, no dormiràs més. O, com m’ha passat a mi, el subconscient del somni en vigilia, no et deixa recordar la paraula de pas i, d’aquesta manera, la feina se’t retira un xic i tens temps d’escriure el primer apunt post-vacacional d’un bloc que, si el garbuix de notes preses m’ho permet, donarà pinzellades d’un estiu a la perla d’Àfrica.\nAquesta entrada s'ha publicat en 10b. Calaix de sastre el 29 d'agost de 2011 per Lluís Mauri Sellés\nAmb un parell d’\nCom que som un xic agosarat, ens endinsarem avui en un d’aquells móns més misteriosos de la quotidianitat humana.\nDes dels temps del Llibre de Coc i, encara abans, des de l’invent del foc potser, la cuina ha esdevingut un dels camps que ha aixecat més passions.\nI és que, quan un comença a viure sol, es fa una cuina a mida. Una cuina que, normalment, es compon de dos elements: microones o forn elèctric i telèfon. Aquests elements solen utilitzar-se per aquest ordre:\nPrimer, tornant cap a casa, es compra menjar preparat (normalment una pizza i, a mesura que s’avança en la solitud, es passa per diversos estadis i es cerca un xic la varietat en d’altres menges precuinades).\nDesprés, en arribar a casa, es posa al microones i, apa!, cap on sigui de la casa (mai una taula, valga’m Déu!) i es menja allò que s’ha escalfat pel procediment suara esmentat.\nSovint, però, el solitari (o solitària) no controla gaire l’estri, se li crema la teca i es veu obligat a utilitzar l’altre eina: el telèfon. Per què? et deus preguntar. Doncs per demanar menjar xinès o una pizza d’urgència.\nAmb el temps, però, el solter, potser cansat de menjar sempre el mateix, es llença al món de les llegums i la cuina comença a prendre cos amb un pot d’aigua i un xic d’oli. És senzill, en recomano la prova.\nSempre, però, arriba el dia que, empès per la curiositat, hom hi posa un parell d’ous.\nEn aquest moment, se li obra un món nou i creatiu on els ous, que comencen fent-se en revoltillo evolucionen cap a ous ferrats i, si hom té sort, quelcom que s’assembla a una truita.\nAhir al vespre, aprofitant que la taronja amb la que anem compartint cistell se n’anava a sopar fora de casa, vaig tornar al laboratori del solter creatiu. Els invents culinaris en soledat i aguantant el possible mal de panxa és el meu lema entre fogons. Per on anava?\nAh, sí, que em quedava sol i amb un parell d’ous a la mà. Obro la nevera, doncs, i el cap comença a processar aliments per a fer l’alquímia del parell d’ous. Resultat: Un polsim de formatge ratllat i unes nous picadetes amb tot l’amor de la parella.\nOli a la paella. La posem damunt del fogó. Batem els ous i hi llancem el formatge ratllat i les nous picadetes. I, apa! som-hi! A desenvolupar la creativa solitud del cuiner solter! Resultat: una truita que, mal m’està dir-ho, em va sortir collonuda!\nCuina senzilla, però creativa: la truita d’ous, formatge i nous és un plat exquisit que recomano a qualsevol passavolant d’aquest Cau que vulgui abandonar el món del microones i el telèfon per endinsar-se en l’art de la cuina amb un parell d’ous.\nSí, sí, ja sé que els fogons fan por, però, una bona paella i quatre ingredients ben triats, fan una truita celestial. Una truita digne d’aparèixer en el Sent Sovi o de ser servides en els temples d’en Santi, la Rusqui o el Ferran del Bulli.\nO sia que, cap a la cuina, i bon profit!\nAquesta entrada s'ha publicat en 10b. Calaix de sastre el 5 de març de 2010 per Lluís Mauri Sellés\nFeliz Navidad… with catalan flavour\n… and the seriously one:\nAquesta entrada s'ha publicat en 10b. Calaix de sastre el 18 de desembre de 2009 per Lluís Mauri Sellés\nCom l’alè del bou a l’hivern\n“Devers 1880, un ancià de la tribu dels peus negres pronuncià aquestes paraules: “Què és la vida? L’espurneig d’una lluerna a la nit. L’alè del búfal a l’hivern. La petita ombra que corre per l’herba i espera en el crepuscle”\nD’aquesta insòlita, a l’ensems que captivadora, manera comença un llibre de delicada estructura farcida de sublim sensibilitat i encoratjadora saviesa. L’obra és una peça de cant, una suau tela que embolcalla Gwen Rees, l’escriptora retirada en una illa de la Mediterrània. De fet, la vida d’aquesta escriptora serveix d’excusa per parlar dels sentiments i les sensacions que menen a l’escriptura i a l’ús de la lletra com a privilegiat mirall de l’existència de que exerceix l’ofici.\nNeus Canyelles, l’autor d’aquesta simfònica peça, ens mostra una\nmanera d’escriure que respira l’aire reposat que hom encara pot trobar\nen els més recòndits indrets de la nostra mar Mediterrània. De fet,\nl’obra esdevé un conjunt de particulós líquides, com les que conformen\nel mar o l’esperançador alè del búfal a l’hivern, una esperança que\ntant sols la lectura del llibre pot desvelar-nos, car nosaltres som una\nmica com Charlotte, la filla de Gwen Rees, la que segueix el relat al\nnostre ritme i amb la distància justa d’una lectura que implica el\nlector en les confidències de l’autora amb el seu referent literari.\nCol·lecció Tot Vent, 449\nObra guardonada amb el VIII Premi “El lector de l’Odissea”\nAquesta entrada s'ha publicat en 10b. Calaix de sastre el 14 d'octubre de 2009 per Lluís Mauri Sellés


La Sala Portal del Pardo reivindica el paper de les arts visuals com a eina de diàleg i reflexió - Museus del Vendrell\nPer aquest mes de març es presenta l’acció col·lectiva “ESSENCIALS (…)”. La Sala Portal del Pardo vol seguir mantenint el seu compromís amb la creació artística i es reivindica presentant una acció cultural efímera per deixar testimoni de com el coronavirus ha capgirat i està capgirant les vides de tothom. L’acció serà un procés creatiu liderat per artistes de diferents disciplines, generant un espai d’intercanvi i de reflexió, un espai on es posen en contacte el públic i els artistes.\nPer què “ESSENCIALS (…)”?\nL’essència de l’art va acompanyada dels punts suspensius, que són tres i només tres, però que indiquen tantes coses: una frase inacabada, dubte, sorpresa, suspens…, i també son una intenció quan no està tot dit. I aquest és el concepte de l’acció artística. Els artistes que hi participaran són Carol Palau, Roser Oter, Anna Agudo, Adrià Canet, Philippe Lavaill, Joaquim Milà, Dolors Escoté, Jordi Pellicer, Ton Barnadas i els alumnes del Batxillerat d’Arts de l’Institut Baix Penedès. Cada setmana dos dels artistes seran a la Sala duent a terme les seves creacions, i oferiran al públic la possibilitat de veure’ls treballar en directe.\nCoincidint amb “ESSENCIALS (…)”, a partir del 8 de març la sala Portal del Pardo acollirà dues mostres més.\nPer altra banda, a la Sala polivalent es podrà visitar l’exposició fotogràfica #fotoconfinades, que relata el confinament de 31 fotògrafs durant la passada primavera, a través d’una iniciativa participativa impulsada per la Galeria Fotogràfica Tres-e-u de Vic.\nUna és “El buit”, de Camil·la Pérez Salvà, Enric Llevat, Madola, Maria Bosch, María Eugenia Manrique i Nu Díaz. L’exposició mostra el treball de sis artistes, partint de l’observació de diferents peces de l’antiga tradició terrissera del Vendrell. En el desenvolupament de l’obra, han posat èmfasi en el buit que defineixen les parets d’aquests atuells, el buit que els ha fet imprescindibles en l’activitat humana, tot retornant a l’arrel en el camí de la quietud, amb una mirada contemporània i personal.


El responsable de selecció de fons de MoraBanc, premi a 'Selector de l'any'\nJuan Hernando ha estat guardonat per la publicació especialitzada RankiaPro, on hi han votat més de 3.500 professionals del sector\nEl selector de fons, Juan Hernando.\nActualitzada 29/10/2020 a les 18:08\nEl responsable de selecció de fons de MoraBanc, Juan Hernando, ha estat guardonat amb el premi “Selector del any” per la publicació financera especialitzada espanyola RankiaPro. El premi es decideix arran de la votació de més de 3.500 professionals del sector, i per la repercussió que ha tingut cada nominat a les xarxes socials especialitzades. El resposable de MoraBanc ha estat el més valorat d’una selecció en la qual hi havia representants de firmes com Mapfre, Abanca, BBVA AM, entre d’altres.\nHernando ha destacat tot l'equip de MoraBanc per assolir el premi, i afegeix aquest premi a d'altres que ha rebut els darrers anys, com ara ser reconegut en tres ocasions com un dels 10 millors selectors de fons del mercat espanyol per Funds People. També ha estat inclòs en la llista dels 100 més influents d'Europa per Citywire.\nHernando es va incorporar a MoraBanc el 2015 i actualment és assessor del fons Mora Manager Selection Fund Global Equity. A més, participa habitualment com a expert en articles de mitjans de comunicació de referència i és un dels ponents habituals en els webinars oberts que MoraBanc organitza per internet des de que va començar la pandèmia del COVID-19.


viurealspirineus 09:30 21/06/17\nEstà previst que a finals de juliol estigui enllestida la primera fase de les obres que ha de donar pas als veïns per la nova variant\nper projecte obres després tot carretera\nUna màquina treballant a la carretera de Baisca. Al fons es veu el poble.\nAquesta setmana s'han reprès les obres de la carretera de Baiasca, al Pallars Sobirà, després d'haver-se aturat al cap de pocs dies de començar al mes de novembre del 2016. La meteorologia adversa de l'hivern i afloraments d'aigua van provocar l'aturada de les obres i la reformulació del projecte inicial. Amb els problemes tècnics resolts les màquines ja han començat a treballar en el disseny de la nova variant, que ha de permetre salvar un punt negre d'esllavissades i despreniments de roques. Josep Vidal, alcalde de Llavorsí, ha explicat que està previst que aquesta primera fase d'obres estigui enllestida a finals de juliol. En aquesta actuació s'invertiran uns 250.000 euros.\nPer evitar perills als usuaris de la via i poder treballar en condicions, la carretera estarà tallada de dilluns a divendres des de les 8.30 hores fins a les 18.00. El pas només estarà autoritzat durant aquest període per emergències. Amb aquestes obres els veïns de Baiasca veuen com després de més d'un any de passar per una carretera sense les mínimes garanties de seguretat disposaran d'un accés segur fins al poble.\nEl pas alternatiu que es donarà als veïns de Baiasca és un ramal d'uns 370 metres que salvaran el punt negre on de maneres reiterades es produïen despreniments i esllavissades. Per construir el nou pas se n'aprofitarà un d'existent; el camí del Bosc. El desnivell d'aquesta carretera preocupa els veïns que no saben que passarà en èpoques de neu i gel.\nLa Diputació de Lleida aporta uns 70.000 euros per la realització d'aquestes obres i el Consell Comarcal del Pallars Sobirà, a través de Política Territorial, també hi contribueix amb una inversió similar. El departament de Governació també participa en el finançament de l'obra.\nTomben la pujada de la taxa d'escombraries a l'equip de govern del Consell Comarcal del Pallars Sobirà


Nou disc de la banda d'Oest de Franc, guitarrista acompanyant de Gerard Quintana o Joan Masdéu\nActualitzada 26/11/2021 a les 14:33\nOest Trip, la banda capitanejada pel sabadellenc Oest de Franc, presenta els propers 23 i 24 de maig seu treball homònim a Reus i Tarragona. Amb aquest treball Oest de Franc, conegut per tocar la guitarra acompanyant músics com Joan Masdéu, Tancat per defunció, Bikimel o Gerard Quintana, fa el salt definitiu a la composició, amb vuit temes que transiten de la psicodèlia i el pop de ﬁnals dels anys seixanta ﬁns al folk, amb algunes pinzellades de blues. «Aquest era el plantejament que buscava des del principi», confirma el músic. «Durant molt de temps, la psicodèlia em va seduir molt, i suposo que a l'hora de fer l'àlbum és habitual emmarcar-se en algun lloc, en una mena d'exercici d'estil». Això no obstant, el líder d'Oest Trip assegura que una de les premisses a l'hora de composar era la de «passar per diferents llocs», i que no hi hagués un sol estil «que seguís la mateixa línia». Per aquest motiu Oest de Franc va composar un bon nombre de temes, que van anar descartant fins quedar-se amb les vuit peces que conformen el disc. «Els vam estar treballant amb el trio, fins i tot fent bolos amb ells, fins que van sonar bé», explica.\nLa formació que ha enregistrat el disc està formada per Oest de Franc (guitarra, veu i composició), Sergi Carós (baix i veus), i Iol Cases (bateria). D'altra banda, el treball, que es va gravar íntegrament amb cinta, ha estat enregistrat i masteritzat a Vapor Studio de Sabadell per Pep Tvrdy i Valentí Adell, amb la producció del mateix Oest de Franc.\nLes peces d'Oest Trip desgranen pensaments sobre l'amor i el desamor des d'una mirada nostàlgica i conscient del pas del temps, si bé el seu autor admet que aquesta mirada «és menys melodramàtica que altres coses que havia fet, mirant de treure la tragèdia de les parts de la vida que no són tan brillants». En l'aspecte musical es tracta d'un treball que busca la coherència entre les influències de l'època daurada però amb ulls posats en l'actualitat.\nOest de Franc presentarà en directe aquest nou disc el dijous 23 de maig a la Sala Absenta de Reus i l'endemà, divendres 24 de maig, a la sala Stone de Tarragona. «Al concert de presentació hi afegirem algunes versions especials que no seran temes gaire coneguts, per complementar estilísticament altres cançons. En ser un format no tan elèctric, estilísticament canviarà una mica, i jugarem amb això», ha avançat.\nEn l'actualitat Oest Trip acompanya Gerard Quintana en el seu projecte en solitari, Intocables, un recull de cançons que han estat prohibides i que pretén ser un cant contra la censura i per la llibertat d'expressió, amb temes de John Lennon, la Velvet Underground o Serge Gainsbourg.\nOest Trip ja es pot comprar a través de la pàgina de RGB (www.rgb.cat) i també està disponible a les plataformes digitals. També s'ha presentat el videoclip del single Com fulles d'un arbre.\nComenta el contingut : Un viatge per la psicodèlia d'Oest Trip


El repte dels 100 cims: Comaloforno\nPalanca del Besiberri, Estany de Besiberri, Ref. Lliure, Coll de l'Abeller, Besiberri sud, Comaloforno, Coll de l'Abeller, Estanys de Gémena, Pla de la Cabana, Barranc de Llubriqueto, aparcament de Toirigo\nLloc geogràfic: Vall de Boi Lloc sortida: Palanca de Besiberri\nCartografia: Editorial Alpina Mapa: Vall de Boi/Ribagorça\nCoordenades: UTM 31T Datum: European 1950\nData: 18/07/2012 Distància: 17,2 Km.\nRecorregut: Lineal Ciclable: No\nTerreny: Alta muntana Orientació*: Fàcil\nDificultat*: Alta Esforç*: 5 sobre 5\nTotal** 10 h. 40 min Caminant** 6 h. 30 min Parat** 4 h. 10 min\nMàxima ** 3029 metres Mínima ** 1463 metres Acumulat** 1955 metres\nExigent, dura i llarga proposta que ens permet fer el Besiberri Sud i el Camoloforno alhora però que té l'inconvenient de que s'han de portar dos cotxes o, com al nostre cas, un conductor que ens deixi en un banda i ens vingui a recollir a l'altra costat. Té però l'al·licient de poder gaudir de les dues valls més maques i emblemàtiques de la Vall de Boi. La Vall de Besiberri i la de Llubriqueto. La primera amb el seu estany de Besiberri, preciós a la planícia de la pletiu de l'Obaga . Per arribar a la segona es fa un recorregut impressionant pels estanys Gelats i els no menys nombrats estanys de Gèmena. La part més dura del trajecte, tant física com mentalment és la pujada al coll d'Abellers. Tothom parla del coll de Contraix però per a mi, aquest és molt més dur.\nComencem a caminar just al punt al qual hi ha la palanca per creuar el riu Noguera Ribagorçana, tot i que el més normal és aparcar el cotxe al refugi de Conangles.\nAquesta és una proposta d'alta muntanya així que el camí, en molts llocs, sobre tot des del refugi lliure de Besiberri fins els cims, es fa “a pel”, allà per on millor sembli i es cregui oportú. Cert és que hi ha fites que ens marquen el camí, però donades les característiques del terreny, les opcions d'ascens son múltiples. Això es fa patent per pujar al Besiberri sud i passa el mateix amb el Comaloforno. Del Besiberri al Comaloforno les opcions son clares...Per la cresta, o baixar una mica per buscar passos més senzills. Baixar del Comaloforno torna a ser un exercici de fe. Es pot baixar per on es vulgui.\nDit això, el camí de pujada a l'estany de Besiberri és força evident i fresat i no crec possible la pèrdua. Està suficientment senyalitzat. Una vegada superat l'estany, les opcions per pujar al coll d'Abellers, molt evident, són dues. Es pot pujar, en diagonal, pel refugi lliure de Besiberri o es pot pujar, més directe i fort, per la canal de l'Estanyet. A mitja pujada ambdues opcions s'ajunten. La canal final de sortida al coll és curta però molt dreta, forta i amb pedra molt petita i descomposta, cosa que complica molt la progressió. És aconsellable deixar certa distància entre els membres del grup u altres persones pel risc de desplaçament de pedres. Arribats al coll i seguint les diverses fites i la intuïció s'aconsegueix pujar, fàcil, al Besiberri Sud. D'aquest al Comaloforno tampoc ens hem de trobar amb dificultats. De fet, en cap moment hi ha d'haver-hi. El descens del Comaloforno hi ha que el fa seguint la cresta en direcció a la Punta de Passet i la Punta de Lequeutre, sense pujarés, saltant-se els estanys que jalonen el recorregut. També hi ha que torna al coll d'Abellers i per terreny més humanitzat transita entre els estanys. Aquesta és l'opció que es proposa. Es va baixant entre terrassa i llacs, llacs i terrassa fins arribar al pla de la Cabana, idíl·lic indret per fer un merescut descans. Es creua el barranc de Llubriqueto per un pont i es torna a baixar acompanyats pel soroll de les aigües del Llubriqueto fins que acabem el recorregut en l'aparcament de Toirigo.


Califòrnia executa un pres de 76 anys, cec, sord i malalt\nNo hi ha hagut clemència. L'estat de Califòrnia ha executat Clarence Ray Allen, un pres cec, sord i malalt de 76 anys, condemnat el 1982 per haver ordenat l'assassinat de tres testimonis de càrrec. Només unes hores abans de l'execució, el Tribunal Suprem ha rebutjat l'última petició de clemència del condemnat, en què els seus advocats argumentaven que el detingut estava malalt i era massa gran per ser executat.\n17/01/2006 - 00.00 Actualitzat 17/01/2006 - 10.45\nEra el reclús de més edat que esperava al corredor de la mort. Clarence Ray Allen, de 76 anys, el van condemnar per haver ordenat, fa 25 anys, l'assassinat de tres persones, amb la intenció de silenciar un altre crim.\nAllen, que presentava un precari estat de salut, va perdre ahir la seva última oportunitat d'obtenir clemència, davant la negativa del Tribunal Suprem de condonar-li la pena de mort. Tampoc el governador de Califòrnia, l'actor Arnold Schwarzenegger, va voler rebre, fa uns dies, els representants del reclús.\nDe res han servit les peticions de clemència dels seus advocats, que argumentaven que tenint en compte l'edat i l'estat de salut del reclús, el càstig seria inusualment cruel, extrem prohibit per la Constitució dels Estats Units. Clarence Ray Allen ha mort a la presó de Sant Quintí, als afores de San Francisco, amb la injecció letal.


Allianz Seguros s’incorpora al Consell de Mecenatge de la Fundació.\n“Col·laborar amb la Fundació Pasqual Maragall en la conscienciació sobre l’Alzheimer i en l’impuls de la recerca científica és un orgull per a la companyia i una manera de contribuir a tenir una societat més sostenible”, diu José Luis Ferré, Director General d’Allianz Seguros.\nL’equip que va treballar per fer possible el Concert contra l’Alzheimer del passat 28 de setembre al Palau Sant Jordi es va reunir ahir per celebrar l’èxit de repercussió i recaptació obtinguts. Membres de la Fundació Pasqual Maragall, The Project, Mahala Comunicación, Montse Solsona Comunicación i Martín-Tissera-Lambert vàrem compartir taula i vàrem gaudir d’un magnífic […]\n“El benestar del malalt d’Alzheimer depèn del benestar del seu cuidador”, afirma el Director de la Fundación.\nL’estudi alfa al reportatge “Treballar contra l’oblit” de 8TV\n“Equip de reporters” analitza en clau científica les assignatures pendents quant a l’Alzheimer i les aborda amb voluntaris que participen en l’estudi alfa i que expliquen com i a través de qui han viscut la malaltia.\n10.000 persones omplen el Sant Jordi per la Recerca contra l’Alzheimer.\nSerrat, Sílvia Pérez Cruz, Noa, Barbara Hendricks i Miguel Poveda, acompanyats per més de 75 músics de l’Orquestra Simfònica del Vallès, van regalar al públic una nit pel record i plena d’emocions.\nDiana Garrigosa, Jordi Camí i Sílvia Pérez Cruz al programa “Divendres” de TV3.\nL’entrevista va tenir lloc amb ocasió del concert contra l’Alzheimer i va comptar també amb l’actuació en directe de la Sílvia Pérez Cruz.\nGemma Nierga entrevista Jordi Camí i Cristina Maragall al programa “Hoy por hoy” de la SER.\nL’entrevista va tenir lloc amb ocasió del concert contra l’Alzheimer del proper dia 28 de setembre i va comptar també amb la participació d’un voluntari de l’estudi alfa i els testimonis de varis oients.\nMònica Terribas entrevista Jordi Camí a “El matí” de Catalunya Ràdio.\nLa periodista conversa amb el director de la Fundació Pasqual Maragall, per parlar del 5è aniversari de la institució i del concert que s’organitza dissabte 28 de setembre al Palau Sant Jordi amb el lema “la resposta a l’Alzheimer està en la música”.


actuacions destacades | Carranquers\nL’Aquelarre és una festa de foc que té lloc anualment al centre històric de la ciutat de Cervera, a l'entorn de l'espai conegut com a Carreró de les Bruixes, la setmana del darrer dissabte d'agost. La festa, relativament jove, està presidida per la figura del Mascle Cabró, amb bruixes, diables i una gran disbauxa per tota la ciutat.\nLa primera edició d’aquesta festa va tenir lloc l’any el 26 d’agost de 1978 i els seus creadors van ser l’Assemblea de Joves, amb la col•laboració dels membres de la revista “Carreró de les Bruixes”.\n“Inicialment l’Aquelarre no era una festa amb diables. La Confraria d’Animació La Matraca serà l’encarregada d’introduir l’element del foc a la festa, l’any 1983. A banda d’encarregar-se de l’organització de l’Aquelarre, també seran el primer grup de diables de casa nostra, activitat quasi desconeguda en aquells moments. Cal dir però, que trobem documentació de la tradició diabòlica a Cervera datada l’any 1411, com a element integrant del bestiari maligne de les processons del Corpus, essent aquest text un dels més antics que es conserven a Catalunya.\nEls Carranquers, nascuts l’any 1994, són hereus directes de La Matraca, ja que alguns dels seus membres repeteixen en la formació i fins i tot part del material va ser recuperat d’aquesta colla pionera. Tot i la seva joventut, els Carranquers han aconseguit, juntament amb els grups de teatre locals, Brot Escènic i Grepp Teatre, que l’Aquelarre tornés a recuperar un esperit propi que anys enrere semblava que s’havia perdut.\nEl cap de setmana corresponent al quart diumenge de setembre (actualment, dissabte, diumenge i dilluns) té lloc la festa gran de Cervera, la festa Major, durant la qual els carrers i places s’omplen de gent i la ciutat reviu de major esplendor. Arrelada en el calendari agrícola, es tracta d’una de les festes majors “d’estiu” que es celebra més tard, a finals de setembre, esdevenint habitualment la meteorologia un element destacat.\nCervera celebra la festa en honor al Sant Crist, bella talla de fusta, gòtica, de començaments del segle XIV del Crist crucificat que es troba a l’església de sant Antoni abat, al centre de la població. Com a curiositat indicar que aquest temple és l’única part que resta actualment d’un establiment hospitalari medieval dedicat especialment a curar el “mal del foc”.\nDes de l’any 2003, els Diables de Cervera - Carranquers han incorporat a la festa, tot just al finalitzar la Cercavila del dissabte, La Carretillada de festa Major, activitat que poc a poc es va consolidant com un dels actes més destacats del calendari festiu cerverí.\nLa Carretillada és l’actuació més destacada dels Diables de Cervera a la Festa Major de Sant Crist, celebració que té lloc el quart diumenge de setembre. Aquest espectacle singular té lloc al vestre del dissabte, al finalitzar la cercavila i la trobada de gegants de la Festa Major, al carrer santa Maria, davant de l’entrada lateral de l’església parroquial de santa Maria de Cervera, en el lloc conegut com a “Matacapellans”.\nConsisteix en fer un cercle de foc continu que mai s’atura, d’uns vint minuts de durada, dividit en seccions o fases de foc segons els productes pirotècnics usats, i que progressivament va augmentant d’intensitat, tot simulant les mateixes calderes del infern.\nEdició 2021 amb la col·laboració de:\n“Gent de Cervera i la Segarra, gent de l’Urgell i més enllà, gent del país i de la terra, escolteu el que hem de contar...Us portem mots de l’infern i anem sempre contra el cel. Us direm de què va el rotllo perquè no us prenguin el pèl...”\nAmb aquestes paraules comença el Ball Parlat dels Diables de Cervera Carranquers, un dels actes més destacats de la Festa de la Colla que organitzem any rere any coincidint amb el dissabte de Corpus.\nLa Festa de la Colla, però, va començar l’any 1995, amb el nom “patumaire” de Tirabol, quan el grup el formaven poc més de 30 persones, amb jocs de cucanya, un sopar de germanor i un petit concert a la plaça del Fossar. En aquells primers anys s’organitzà conjuntament amb el Centre Obrer Instructiu d’Unió Republicana de Cervera, en el marc del cicle “Divendres, músiques tendres”. Amb aquest nom es realitzaren un total de sis edicions.\nL’any 2001, donat el fet que ja hi havia prouta moguda amb els actes del bateig de nou drac de la Colla, “Lo Carranco Bilandó”, la festa com a tal no es realitzà. Malgrat tot, aquell esdeveniment posà les bases de l’estructura actual de la festa, a més d’establir-hi una data fixa: el dissabte de Corpus.\nL’any 2002, des d’aleshores amb el nom de Festa dels Diables Carranquers de Cervera, i ja seguint el model de l’any anterior, la festa es trasllada a la plaça Major, tot afegint al programa d’actes la cercavila de la tarda.\nL’origen dels diables l’hem d’anar a buscar a les representacions de teatre català popular que es representaven a l’edat Mitjana. Aquest diables encapçalaven les processons de Corpus i obrien pas realitzant la seva acció, altrament dita joc o ball. Trobem documentació per primera vegada d’aquests diables ancestrals a processó de Corpus de 1426.\nAquests balls i personatges estaven estretament relacionats amb l’Església, ja que realitzaven representacions de caire hagiogràfic referent als dogmes de la fe cristiana; per exemple la funció d’aquests diables era realitzar la batalla dialèctica entre el bé i el mal, o el que és el mateix, el cel i el infern.\nEls diables realitzen un ball amb parlaments dels diferents personatges que representen . Observem com a Cervera encara es manté viva aquesta tradició en l’acte que té lloc durant les festes de proclamació de Lluís I, el 1724, on trobem documentat que després de la comitiva de l’ajuntament un grup de dansaires realitzava la lluita de l’arcàngel Sant Miquel contra Llucifer i els diables.\nCom que no es conservava o es desconeixia l’existència d’un text antic de la lluita dialectal els Diables de Cervera – Carranquers feren un text nou basant-se en el model dels balls parlats de diables existents a Catalunya.\nAquest nou text del Ball Parlat de Cervera fou redactat l’any 2004 pel filòleg de llengua catalana i fill de Cervera Albert Turull, amb l’ajuda del diable de Cervera Jordi Castany.\nEl Ball Parlat “Lo Joch de Lluciffer e los diables “ és representat per un nombre fix de personatges:\nEn Llucifer, la Diablessa, 10 diables (Astarot, Daviu i Belcebú, entre ells), 4 diables tabalers, 1 diable encenedor, 1 diable carretiller, l’arcàngel sant Miquel.\nAquest text disposa d’una part fixa i d’una part variable que es renova cada any , i és en aquesta darrera on es reciten els versots, versos satírics on els diables expliquen i ironitzen dels diferents pecats de la societat durant la lluita contra l’arcàngel sant Miquel.\nIndicar finalment que el rol dramàtic del Ball està dividit en cinc parts clarament diferenciades:\nL’Entrada, la revolta de l’Infern, els Versots, la Lluita final, la Cloenda.


COLOR CARN | Jesuïtes Poble Sec- Col·legi Sant Pere Claver\nInici » actualitat » COLOR CARN\nL'esquematisme de fórmules com "les muntanyes es pinten de marró, amb una mica de blanc a dalt", o "els arbres, de marró i verd", no només limiten el fet de pintar, el moment de la creació plàstica, sinó que limiten la mirada. Com ens pararem a gaudir del color de les pedres que trobem a la platja, si l'única reflexió que hem fet és "les pedres son grises"?\nAquest any que tenim el cos humà com a tema preferent, hem dedicat a tercer i quart una classe a pensar un dels colors tòpics que més funciona, el que els nanos (i els fabricants) anomenen color carn. No ha estat difícil comprovar quants de nosaltres no ens podem veure representats en aquest color: la nostra carn, el color de la nostra pell, és més fosc del que els fabricants de pintures han definit com a color carn.\nJa que a la classe tenim tanta varietat de colors (tants orígens diferents, com passa a les pedres que el mar i el temps han portat d'arreu i han ajuntat a la platja), hem decidit pintar els nostres colors tan fidelment com hem sabut.\nAra sí que li podem anomenar COLOR CARN.


QUARTS DE 62 CENTRES DE CATALUNYA I PAÍS VALENCIÀ AL CONCURS PROBLEMES A L’ESPRINT | Institut Samuel Gili i Gaya\nEl passat 5 de febrer uns 20 alumnes de batxillerat del nostre institut van participar a la prova per equips de matemàtiques “Problemes a l’esprint”, un concurs en el qual s’han de respondre 10 preguntes, algunes de les quals van enllaçades, els nostres alumnes van respondre-les correctament en un temps de 38 minuts. Després, en acabar els 10 problemes, hi va haver 3 problemes de propina que també van resoldre correctament.\nDurant 44 minuts els nostres alumnes van gaudir d’aquesta prova. Molts han repetit d’altres anys, i això és senyal que s’ho han passat bé en les ocasions anteriors.\nEn aquest concurs hi van participar 62 centres de Catalunya i del País Valencià, els nostres alumnes van quedar en una meritòria quarta posició.\nEl centre guanyador va resoldre els problemes en 30 minuts i ha estat l’Aula Europea de Barcelona, i poc després, l’Instutut Vicens Vives de Girona, cal recordar que són els dos centres on es cursa el batxillerat científic internacional.\nEn tercera posició va quedar l’institut L’Alzina de Barcelona i en quarta posició van quedar el nostre centre i i L’institut Bellaguarda d’Altea.\nL’Institut Samuel Gili i Gaya ha estat, doncs el primer classificat de la provincia de Lleida.\nMés informació a http://www.cangur.org/esprint/febrer20batx/


La Fada Poitevina: El Castell de Montsoriu\nTOTES LES MEVES REFLEXIONS SOBRE UN CÒMIC QUE ESTIC DIBUIXANT\nEl castell de Montsoriu és una dels escenaris principals d'aquesta història. El protagonista de la meva història és el senyor del castell. Bona part de l'acció s'esdevé en aquesta fortalesa. La primera qüestió que se'm planteja és com dibuixar-lo: queda clar que intentaré reproduir-lo amb el màxim de fidelitat del model original, però em trobo que hi ha un problema d'interpretació, perquè aquesta fortalesa és, actualment, en runes.\nUna primera solució està en el reconeixement visual "in situ". Fins aquest moment, he visitat el castell unes onze vegades i he tret tota la documentació fotogràfica possible que em servirà per reproduir tots els seus racons en el dibuixos. Però m'ha calgut més informació i això passa per la documental. Sortosament, el castell de Montsoriu és un monument d'una importància històrica i arqueológica com per que hi hagi prou informació sobre les seves restes. No m'ha costat gaire trobar un plànol del castell i en el mercat editorial hi ha alguna monografia sobre Montsoriu. També hi ha prou informació en l'obra Els Castells Catalans de l'editorial Dalmau on es reprodueix en una nota a peu de pàgina la descripció completa que fan Riquer i Monreal a Els Castells Medievals de Catalunya. He tingut present, sobretot, tots els articles referents a totes les activitats arqueológiques per a una millor comprensió de la arquitectura i la distribució de tots els seus espais.\nEl castell està format per tres recintes. El primer és el palau o la primera residència, la part més antiga de l'edifici i els altres dos són el recinte sobirà i el recinte jussà, tots dos envoltats per la seva muralla corresponent. Encara avuí, malgrat els enderrocs, té un aspecte impressionant. Totes les edificación són el resultat de les construccion s des del romànic fins al gòtic. El castell va ser abandonat, en el seu ús militar a finals del segle XV.\nUna primera visió de les restes permet fer-se una idea dels seu estat original. Malgrat la desolació de les seves ruïnes, aquestes encara mantenen la potència del seu poder militar. Els seus tres recintes fan que sigui una de les fortaleses medievals més impressionants de Catalunya, per les seves dimensions, però encara hi ha més perque hi ha restes fora del mateix recinte, cosa que em fa suposar que el castell era més gran del que a priori pot semblar. Això només m'ho pot confirmar els resultats de les excavacions arqueològiques que du a terme la Generalitat.\nReconstrucció amb Photo Shop\nPer dibuixar el castell i tots els seus racons en les vinyetes necessito tenir el màxim de documentació gràfica possible. Això comença amb les preses fotogràfiques fetes per mi mateix. He procurat aconseguir el màxim d'informació possible (sobretot per estalviar-me viatges). Tinc fotos de tots els racons i tots els detalls possibles, però també el màxim de vistes generals de la fortalesa. He fotografiat totes les estances, totes les torres, tots els patis, també tots els elements arquitectònics com finestres i portes, fins i tot el tipus de carreus dels murs, les mèncules de les antigues voltes... tot allò que em serviria despres per dibuixar amb el màxim de fidelitat possible. També he hagut de cercar imatges d'hemeroteca, sobretot per aconseguir vistes aèries, ja que amb els meus mitjans em són impossibles d'aconseguir. Però no n'hi ha prou amb tot això, sinó que, a més, he pujat diverses vegades al castell per entendre millor totes les distribucions dels espais i estances. M'hi he passat moltissimes hores passejant-me per entre aquells murs, fins i tot hi he passat diverses nits.\nÚltimament, he tingut diverses sorpreses arran de les noves excavacions arqueològiques al castell: s'ha destapat paviments del terra i s'ha descobert els fonaments d'una porxada que envoltava el pati d'armes. Això canvía totalment la fesomia del que jo m'imaginava. Malauradament no ho puc visitar perquè, actualment, el castell és tancat.\nA mi m'agrada el joc de la interpretació final a partir dels vestigis actuals. Aquest és el resultat del que jo interpreto que havia de ser l'aspecte del castell en ple segle XIV. Les dues últimes imatges que il·lustren aquest article són modificacions del Photoshop, és clar. Això ja em serveix com a model per a les vistes generals del castell a l'hora de dibuixar-lo en vinyeta.\nRecosntrucció amb Photo Shop\nTots els escenaris de la història procuren ser el més reals possible. De vegades, però, els vestigis no em permeten reflectir la realitat al cent per cent. És aquí quan entra la meva interpretació personal de com podria ser la realitat en aquella època. Això em permet inventar, això sí, procurant respectar els estils arquitectònics i els models paisatgístics del segle XIV.\nAquest és el cas del castell d’Hostalric. Aquest edifici he hagut de construir-lo des de zero.\nLa vila d’Hostalric és coronada pel castell del mateix nom, però totes les edificacions que han arribat avui en dia es van construir en el segle XVII seguin la normativa de l’arquitectura militar segons Vauban. De l’antic castell dels vescomtes de Cabrera no en queda vestigis. El castell va ser enderrocat durant les reformes del s. XVII.\nA partir d’uns plànols de la nova fortalesa vaig establir el que podria ser la planta de l’antic castell i a partir d’això vaig fer l’alçat. Aquí em vaig poder esplaiar amb el disseny dels interiors i exteriors i de tota l’arquitectura. Naturalment vaig agafar elements d’altres castells catalans existents per poder aixecar aquest castell imaginari.\nPublicat per Pere Anton Torres a 2:40\nEtiquetes de comentaris: Castell de Montsoriu, Entre Xiruques i Llibrots, Història i Llegenda, Les nostres pedres, Vinyetes\nAl llarg dels anys m’he plantejat la manera de com es pot explicar una història que podria passar fa molts segles. Aquesta història l’estic desenvolupant en còmic a partir d’un fet històric que s’esdevingué en el nostre païs. En aquest bloc exposo tots els problemes que se’m plantegen a l’hora de planificar la feina i l’argument que vull explicar, així com tota la recerca documental necessària.\nReconstrucció d'un castell\nProfessional o aficionat?\nEls meus llibres de recerca\nEntre Xiruques i Llibrots (8) Vinyetes (7) Dibuixant (4) Dramatis Personae (4) Repensant-me la Història (4) Castell de Montsoriu (2) Fades i Minairons (2) Història i Llegenda (2) Jo també sóc Friki (2) Les nostres pedres (2) Mélusine (2) Hostalric (1) Mirant cap a una altra banda (1) Tècnica dibuixera (1)\nTambé tinc això\nEl castell de Montsoriu és una dels escenaris principals d'aquesta història. El protagonista de la meva història és el senyor del cast...\nEl gòtic civil català\nAquest és un petit article sobre l'arquitectura gòtica civil catalana. Seguint les meves tasques de documentació històrica no he pogut i...\nEls personatges: Pere III el Cerimoniós\nL'època en que s'esdevé l'acció de la meva història és sota el regnat de Pere III el Cerimoniós. va ser una època convulsa i ple...\nLes dones d'aigua: Mélusine\nLiliana d'Apel·les Mestres S'explica que fa molt temps a Can Prat hi vivia un amo molt ric. Can Prat era un mas a prop del Mo...\nEl castell: cal actualitzar la informació\nMés d'un cop he hagut d'actualitzar tota la meva informació documental, ja sigui perquè descobreixo coses noves sobre el segle XIV ...\nTastant una mica d'Edat Mitjana\nSempre he considerat que els meus personatges no faran allò que jo no pugui fer. És per això que sempre que tinc ocasió aprofito per fer tot...\nDEU ANYS DE RECERCA DOCUMENTAL\nUna de les màximes preocupacions que he tingut a l'hora de fer el còmic ha estat el rigor documental amb el que he enfocat la meva histò...\nMentrestant vaig fent altres coses\nFa molt temps que tinc abandonat el projecte de Melusina i vaig fent altres cosetes...\nEls Personatges: Melusina d'Albió\nMelusina d'Albió és un personatge llegendari que Jean d'Arras va novel·lar a finals del segle XIV en la seva obra literària Mélusine...\nCòmic i Medieval\nCrònica de Desclot\nMedieval Clothing-Renaissance costume\nFailing Hard & Often


PUC-PAC | La màgia del bosc | Posa't un Conte\nEl PucPac de l’autoestima i la diversitat.\nInclou: 5 difresses (4 reversibles) + 10 il·lustracions cara/dors + 1 conte original + 1 guia pedagògica + CD amb música + Materials descarregables online.\nPVP: 157,30 € amb l’IVA inclòs\nA dintre de la capsa hi trobareu 5 disfresses.\nMolt fàcils de posar i treure: gorres, guants o armilles, emprats com a elements de caracterització, que ens inspiren per a representar els cinc personatges del conte, sense condicionant de gènere.\nLes disfresses de La màgia del bosc són reversibles.\nLa màgia del bosc està escrita expressament perquè a través dels 5 personatges principals treballeu els valors de l’autoestima i la diversitat. I amb la guia pedagògica disposareu d’una completa unitat de continguts i procediments amb propostes d’activitats i temporalització per aprofundir-hi.\nEl conte compta amb una banda sonora pròpia, una cançó amb música i lletra inspirada en els valors que treballa La màgia del bosc. A més, aquest tema principal està descomposat en diferents pistes per ajudar a entendre com es crea una cançó.\n…I a més podreu descarregar material complementari!\nQuan adquiriu La màgia del Bosc podreu descarregar de forma totalment gratuïta més continguts addicionals que trobareu aquí mateix.\nPropostes guiades, un annex d’activitats, els personatges dibuixats a línia per retallar i pintar o les il·lustracions del conte per colorejar, són alguns dels recursos extra de què podreu disposar per treballar a classe.\n"En un bosc una flor plora desconsolada perquè a diferència dels animals, ella està enganxada a terra i no es pot moure. La flor no s’agrada gens. Però gràcies a la intervenció d’una fada juganera, canviaran les tornes, i tots es veuran vivint a la pell de l’altre."\nLes àrees que es treballen.\nLes capacitats que es desenvolupen amb "La màgia del bosc".\nAprendre a ser i a actuar de forma cada vegada més autònoma. Aprendre a pensar i a comunicar. Aprendre a descobrir i a tenir iniciativa. Aprendre a conviure i a habitar el món.\n...I tot això...\na dintre d’una capsa! Voleu veure-ho?\nTots els valors i les emocions es posen en marxa gràcies a les múltiples propostes que us ofereix la capsa. Us convidem a veure-ho en vídeo.\nTens ja La màgia del bosc? Doncs descarrega’t més continguts de forma gratuïta.\nQuan adquireixis La màgia del bosc et farem arribar les claus de descàrrega per als materials addicionals. En aquesta mateixa pàgina podràs fer clic, baixar-los al teu ordinador i imprimir-los tants cops com necessitis.\nQuè et trobaràs als descarregables?\nActivitats extra que complementen i amplien La màgia del bosc: una proposta guiada y un annex d’activitats. Així com materials per pintar i desenvolupar habilitats plàstiques i manualitats: les il·lustracions a línia per pintar i els dibuixos dels personatges per pintar i retallar.\nI més propostes encara\nPosa’t un Conte està en constant evolució. A través del blog o de la pàgina de Facebook, t’anirem informant de les novetats, així com de propostes, materials i reflexions interessants que et poden servir d’inspiració. El PucPac no s’acaba amb la capsa!\nBe the first to review “PUC-PAC | La màgia del bosc” Cancel reply


Blog - Nombroses empreses industrials participen a la jornada de networking per conèixer com vendre amb èxit a Alemanya • Cambra Sabadell\nNombroses empreses industrials participen a la jornada de networking per conèixer com vendre amb èxit a Alemanya\nEtiquetes: networking export empresa Alemania empresa industrial exportar Cambra Sabadell\nLa Cambra de Comerç de Sabadell ha aplegat aquest matí un nombrós grup d’empreses industrials que han participat a la jornada d’internacionalització i networking “Com pot una empresa industrial vendre amb èxit a Alemanya”. El seminari, organitzat conjuntament amb ACCIÓ, ha comptat amb la participació del director executiu de l’Oficina exterior a Alemanya d’ACCIÓ, el Sr. Martí Adroher i ha estat conduït pel President de la Comissió d’Internacionalització de la Cambra, el Sr. Ramon Alberich. L’acte s’emmarca en el Pla de Subcontractació Industrial 2019.\nL’any 2018, les exportacions catalanes de productes industrials a Alemanya, van superar els 6.000 milions d’Eur, creixent molt lleugerament respecte el mateix període de l’any anterior. Aproximadament el 80% del total de les exportacions catalanes són de productes industrials i tecnologia, essent el sector automoció el tractor de les nostres exportacions.\nÉs per aquest motiu que la sessió ha despertat l’interès d’empreses subcontractistes perquè han pogut conèixer de primera mà com ho fan les empreses que ja estan venent a Alemanya, un dels mercats més exigents d’Europa. Responsables de les empreses Tade i Forminsa han explicat la seva experiència i han donat detalls de com han aconseguit convertir-se en proveïdors d’empreses alemanyes.\nEn el decurs de l’acte, Beatriz Melgar, especialista en Desenvolupament de Negoci Internacional de la Cambra, ha informat de les diferents activitats que es porten a terme des de la Borsa de Subcontractació Industrial.\nEntre els mesos de maig i juny tindran lloc uns tallers de cooperació per tal de dinamitzar les aliances entre empreses industrials que permetin presentar ofertes més atractives als compradors, dels que n’ha donat més detalls el Cap de Cooperació empresarial internacional a ACCIÓ, Xavier Climent. D’aquesta manera s’ajudarà a les empreses a dissenyar estratègies en grup i a trobar acords de cooperació que els permetin ser més competitives.\nTot plegat culminarà a la trobada B2B entre compradors alemanys i empreses subcontractistes industrials catalanes que tindrà lloc en el proper 6 mes de febrer de 2020 a la Cambra de Comerç de Sabadell i de la qual s’obrirà convocatòria per a participar-hi el proper mes de juny. Totes aquestes activitats les organitza la Cambra conjuntament amb ACCIÓ i el suport específic de les seves oficines a Stuttgart i Berlín.


El Sub-23, campió de la Lliga regular - FC Barcelona\nHomeSeccionsHoquei PatinsHoquei Patins BaseNotíciesEl Sub-23, campió de la Lliga regular\nEls blaugranes s’han proclamat matemàticament campions de la primera edició de Lliga regular impulsada per l’Associació de Clubs (ACHP) “La valoració és molt positiva, ja que hi han participat gairebé tots els jugadors de la base”, assegura Eduard Castro, l’entrenador\nEl Sub-23 blaugrana ha sumat un nou èxit / FOTO: GERMAN PARGA - FCB\nL’hoquei patins formatiu del Barça ha sumat un nou èxit. A falta d’una jornada per acabar la competició, el Sub-23 blaugrana és el primer campió de la fase regular de la Lliga ACHP, una competició impulsada per l’Associació de Clubs de l’OK Lliga i que compta amb la col·laboració de la Federació Catalana. Els d’Eduard Castro han anat de menys a més i s’han proclamat campions amb un balanç de 18 victòries, cinc empats i només dues derrotes. A més, són el segon conjunt que més gols ha marcat (119) i el que menys n’ha encaixat (58).\n“La valoració és molt positiva, ja que hi han participat gairebé tots els jugadors de la base”, assegura Eduard Castro, l’entrenador. El Barça ha afrontat molts duels amb jugadors en edat juvenil i júnior i, per tant, es tracta d’un èxit global del planter blaugrana. “És important que els juvenils puguin tenir minuts importants en una categoria superior a la seva”, afegeix Castro.\nBon banc de proves\nA la Lliga ACHP s’hi proven noves normes i es comprova quines d’aquestes poden tenir més recorregut. “Algunes de les normes potser s’acabaran aplicant a l’OK Lliga i a la resta de categories. Aquesta Lliga és ideal per provar-les”, explica el tècnic blaugrana. A més, sempre que ha estat possible, els partits de la Lliga ACHP s’han disputat al Palau, abans dels compromisos del primer equip. “Això sempre és atractiu. És un al·licient per a tots els jugadors!”, conclou Eduard Castro.


El planenc Albert Pérez Anglès, plata al mundial juvenil de curses de muntanya\nLa competició es va celebrar a Itàlia el passat cap de setmana\ndivendres, 10 d’agost 2018 - 11:14h\nEl jove esportista del Pla de Santa Maria, Albert Pérez Anglès. | Aj. Pla de Santa Maria\nL’esportista del Pla de Santa Maria, Albert Pérez Anglès, s’ha fet amb la medalla de plata al Mundial Juvenil de Curses de Muntanya, que va tenir lloc el passat cap de setmana a Itlàlia. La competició es podia fer en dues modalitats: Kilòmetre Vertical i Skyrunning. En aquesta darrera és on va aconseguir el segon lloc en la categoria Juvenil A masculina (joves de 16 i 17 anys). En la cursa vertical va estar a punt de pujar al podi, però en aquest cas va quedar quart, només a vint segons de la medalla de bronze. La carrera va tenir lloc al massís del Gran Sasso, a Fonte Cerreto, situat a la regió italiana de l'Aquila. La cursa vertical va ser divendres dia 3 d'agost i l'Skyrunning diumenge dia 5.\nLa cursa on va obtenir la medalla de plata, l’Skyrunning, és una modalitat molt tècnica amb forts desnivells, on es travessen punts aeris i carenes. En aquest cas, el recorregut tenia 15 quilòmetres de llarg. El jove assegura que mai havia fet una cursa tan dura. Pel que fa al Kilòmetre Vertical, el desnivell és superior i el recorregut era de 3,5 quilòmetres.\nAlbert Pérez Anglès, una trajectòria ascendent\nAlbert Pérez Anglès forma part del Club Excursionista La Xiruca Foradada del Pla de Santa Maria integrat a la Federació d’Entitats Excursionistes de Catalunya. La seva participació en el Mundial, però, l’ha fet en el marc de la selecció espanyola que, en conjunt, és la que més medalles ha aconseguit en aquest torneig. El jove planenc està tenint una trajectòria ascendent en les curses de muntanya en què participa i també en l’esquí de muntanya, una modalitat diferent de l'esquí nòrdic que alterna pujades i baixades per recorreguts fora de pistes.\nEl Pla de Santa Maria cursa